referentziak: February 2020\nSymmetria expositivoa. Baina ranking communicativoa?\nDugu iracurtzen ondoco titularra\n(Gara, osteguna 27 otsaila 2020, 6 or)\nBeste pauso batzuk ekar ditzakeen pauso bat\nzein titularra redactatu ahal zen, nahi izan balitz, baita ere honela\nPauso bat zeinak ekar ditzakeen beste pauso batzuk\nDuda zipitzic ez dago ze mezu hortan gune informatico eta epicentricoa da\nPauso bat ...............kin nahi diren nabardura edo matizatione guztiac.\neta guero emparauac buruz pauso delaco hori ezen guero complementua edo zehaztasunac.\nBaldin comparatu nahi balira bi hautu redactivo horiec respectuz qualitate communicativoa (zeren quantitativoqui dira identicoac) zein litzateque hobea, bata respectuz bestea? Ranking hobea zeinec luque?\nPosted by Erramun Gerrikagoitia at 13:12 No comments:\nEgungo titulua da "diotena, dioena" zeren esango dena hemen da batec esana baina izan ahal da exponentea batzuc (edo zembait ugaric) pensatu daronea edo esanic pluralez diotena.\n(An Argia astecari euscalduna publicatu da -09/otsaila/2020- interview bat ki Irene Arrarats zeina da dakarrenez publicationeac Berria-ko euskara arduraduna eta baita estilo liburuaren zuzendaria hen hori eguncaria).\nBada Irene Arraratsec esaten du erantzunez honi sarrerari "Azken aldian badirudi ustez aspaldi gainditutako batuaren inguruko eztabaida arnasberritu egin dela.", bada hortaz hauxe dio Irenec\nIruditzen zait gure konplixuen erakusgarri dela, eta esango nuque autogorrotoaren erakusgarri ere badela. Espiniar bati edo frantziar bati ez zaio burutik pasa ere egiten frantses batua edo gaztelania batua auzitan jartzea.\nGoico hori iracurriric baten ganic zein da euscarazco eguncari bakarreco -Berria- euscara arduraduna eta gainera dena zuzendaria eguncari hortaco stilo liburuarena, ezen asqui ganic persona asqui importantea eta determinantea an euscararen mundua ze mentalitate horren dunac ez luque begui xamurrez ikusico persona bat edo talde edo incluso grupo bat zeinac nahico luque reflexionatu buruz esateraco zalantzagarri diren punctuac an\nedo edozein eremu relationatua kin euscara XXI: mende hontan conveni zaiguna euscaldunoi.\nHalan baten batec edo baten batzuc egoquiagotzat hartzen balituzte forma batzuc ze beste batzuc\n(intensitate / intentsitate, marsupial / martsupial, ...; retina / erretina, rotatu / errotatu, ...; vibratione / bibrazio, volumen / bolumen, ...; ...)\n(generatione / belaunaldi, radio / irratia, prehistoria / aurrehistoria, ...)\n(eremu zabal eta gutiago oragarri hontan emanic soil exemplu bat comparatzeco bi phrase ximplissimo hauaec, batetic "Zein da komunikabideek euskararen normalkuntzari egiten dioten ekarpena?" eta besteic hau "Zein da komunikabideek egiten dioten ekarpena euskararen normalkuntzari?")\nBada holatsuco reflexioneac lerabizquena (edo lerabilzquetenac) goico mentalitatedunac nolacoa bait du expressatzen Irene Arraratsec ez lituzque begui onez hartuco baizic lituzque / lituzquete reflexioneoc refusatuco eta ere condemnatuco. Zeren uste duquete dena ongui eguina dagoela eta da eguin dena irrefutablea eta irreformablea in principio eguina dena, praxia dela infaliblea. Hurbil dagoela hori interpretatione monolithicoa eta inarracalagarria ti izan autocomplacientea osoro, hurbil dela izatetic ere narcisismista.\nHolaco mentalitateac joten ditu critaguileac tzat autogorrotodun (nic ez daquit nondic ondorioztatu du Irenec conceptu hori honaco), tzat desleial, tzat infidel, tzat zuzenbaco eguiteco critica, eta ere acaso hartzen luque / luquete holacoec holacoa tzat traidore merezi duena zigor punigarri latza, economico, bestelaco, merezi duena mesprezu edo estain sociala, ... nic daquita.\nVerba batean holaco mentalitateac -dirudienez- refusatzen du cooperativismoa edo auzolana eta aportationea aldé euscara fresco hobea communicativoqui an euscal societatea an XXI. mendea.\nZein bestelaco interpretationeric eduqui ahal da? Eduqui al lezaque bestelaco interpretationeric -horrec mezuac expressatua an Argia astecaria-?\nCriticac -edozelangoac- refusatzen dituzte eta ia seguru condemnatzen. Tamalaren handia, hori. Esan daroquete conforme ez dagoena behintzat dagoela totalqui isilic seculaco.\nPosted by Erramun Gerrikagoitia at 18:24 1 comment:\nRedactatua hobequi informationea\nAn ETB1eco informativoac, otsaila 17 eguerdian, iracurri dugu ondocoa an oinoharra ari zirela buruz informatione internationala.\nSindikatuak kalean, Frantziako Asanblada Nazionalak lege proposamena aztertzen hasi den egunean\nnic goico informatione horri, hobe beharrez, jartzen dut ondoco bestea nola auquera alternativoa seguituz orthographia darabiltena heurec ETB1ecoec, hara\nSindikatuak kalean egunean noiz Frantziako Asanblada Nazionala hasiko den aztertzen lege proposamena\nBa al dago esateric ze titular bat da hobea informativoqui ze bestea? Ezen sequentzia informativoa da batean hobea ze bestean.\nPosted by Erramun Gerrikagoitia at 15:45 5 comments:\nBide yago informativoac\nIkusiric ondoco titularra aguertua prensan aitzineco egunetan\nBankinterrek etxegabetze prozesua aktibatu du auto baten bermearekin\njartzen dut beste auquera alternativo hau ustez da hobea mesedez iracurlea. Hara alternativea\nBankinterrek aktibatu du etxegabetze prozesua kin auto baten bermea\nPosted by Erramun Gerrikagoitia at 16:55 8 comments:\nPurismo lexical camuflatua\nArguiqui ikusi ahal da an ondoco listea hen bicoteac edo pareac nola "euscal versioneco variantea" (2.a) da sortua ti "lerratze purista camuflantea";\nesateraco "segurtasun" terminoa da sortua ti "seguritate" jathorrizcoa, nola hitza eta nola conceptua.\nHalan, euscaratu nahiric gaztelerazco "segurudad social" esapidea eta conceptua daducana sortu dute -puristec- "gizarte segurantza" ordezta hartu directoqui eta naturalqui "seguritate soziala".\nBada, ikus formatu dudan lista laburra hen horiec bicoteac eta pareac\nLista labur hontaco lehembizico terminoa hen parea ¿ez al da euscarazco terminoa totalqui eta osoro?\nPosted by Erramun Gerrikagoitia at 18:05 No comments:


Zabortegia handitzeko erabakia "maila moral baxukoa" dela uste du Zaldibar Argituk\nZaldibar Argitu plataformak "maila moral eta politiko baxukotzat" definitu du Eusko Jaurlaritzak Zaldibarko zabortegia handitzeko baimena eman izana, Joaquin Beltran eta Alberto Sololuze aurkitzeko lanek aurrera jarraituko dutela argudiatuta.\nZaldibarko zabortegiko 1. biltegia handitzeko baimena eman du Eusko Jaurlaritzak; 804.000 metro kubikoko hondakinak biltzeko ahalmena izango du, eta lurperatutako bi beharginen bilaketarekin jarraitzea eta lursaila egonkortzea ziurtatuko du, 13,4 milioiko kostuarekin.\nBi langileak zabortegi industrial horren hondakinen azpian lurperatuta daude, eta haien gorpuak Eusko Jaurlaritza bilatzen ari da, joan den otsailaren 6an zabortegia behera etorri zenetik. Zaldibar Argitu plataformak ohar batean azaldu duenez, Verter Recycling enpresak egindako "arau-hauste guztien ostean", "zaila da ulertzea" Eusko Jaurlaritzak konpainia horri isurketa biltegi berri bat sortzeko emandako baimena.\nGainera, zalantzan jarri du, Eusko Jaurlaritzak argudiatu duen bezala, bi langileen erreskatea jarraitzeko gordailu berri bat sortzea beharrezkoa izatea. "Erabaki hau justifikatzeko han dauden bi pertsonak erabiltzea maila moral eta politiko baxukoa iruditzen zaigu", gaitzetsi du plataformak.\nEra berean, Eusko Jaurlaritzak, une honetan "jardunekoa" dela gogorarazi dute, jarduera horrek ingurumenean duen eragina kontuan hartu ez izana deitoratu du. Erabaki horrek Zaldibarko zabortegitik gertuen dauden herrietako biztanleen "kezka eta haserrea" areagotu duela gogorarazi du plataformak, eta krisi honen kudeaketaren aurkako manifestazioa deitu du Eibarren (Gipuzkoa) larunbaterako.


“Gazteei gero eta gehiago kostatzen zaie entrenatzea” - Mañaria - Anboto.org\n“Gazteei gero eta gehiago kostatzen zaie entrenatzea”\nJoseba Derteano 2019-04-02 08:47\nRuben Gorospek eta Miguel Indurainek Deustuko taldearen urteurrena gogoratuko duen plaka inauguratu zuten joan zen asteburuan, taldearen beraren egoitzan. Ekitaldi beraren barruan, oroigarri bana jaso zuten biek Bilboko alkatearen eskutik.\nSarritan ikusten duzu Miguel Indurain?\nNoizerik noizera elkar ikusten dugu, baina ez askorik ere. Afizionatuetatik ezagutzen dut, bera Reynoldsen eta ni Baquén ibili ginenetik. Orduan, lehia handia geneukan eta parean ibiltzen ginen. Bera gehiago zen erlojupekoan, baina, aldapan gora, ni hobea nintzen. Gogoan dut, behin, Nafarroako Itzulian berak bigarren eta nik hirugarren amaitu genuela. Beste behin, Bizkaiko Bira berak irabazi zuen, eta nik bigarren egin nuen.\nGero, Reynolds taldean biak batera ibili zineten.\nBai, ia batera debutatu genuen profesionaletan. Urte haietan lagun ona izan nuen. Mañariko nire etxera etortzen zen. Oporretan ere elkarregaz joandakoak gara. Behin, Marino Lejarreta, Indurain eta hirurok Dominikar Errepublikara joan ginen. Miguel pertsona jatorra eta umila da.\n80ko hamarkadan Reynolds eta 90ekoan Banesto —izena aldatuta— talde erreferenteak izan ziren eta bederatzi urte eman zenituen bertan. Zerbait esan gura du.\nBai, bada zerbait. Goi mailako txirrindulariak zeuden eta asko ikasi nuen eurekin. Hainbeste urtean proiektu hari neure ekarpena egin izana polita da. Nik neukana emanez. Indurainek irabazi zuen Italiako Giro batean, gogoan dut han ibili nintzela laguntzen. Zoritxarrez, ezin izan nuen Giro hura amaitu, eroriko bategatik. Eskua eta lau saihets apurtu nituen.\nLaguntzaile lana nahikoa errekonozituta dagoela uste duzu?\nLehen bai, orain ez. Orain, UCI Pro Tour-a dela-eta, txirrindulari bakoitzak bere puntuak batu ditzake. Zenbat eta puntu gehiago, talde hobera batu ahal zara… Lehen, ez zegoen horrelakorik.\nOrain lehen baino kirol indibidualagoa da txirrindularitza?\nKasu askotan, bai. Lehen, talde barruko armonia oso garrantzitsua zen. Orain ere bai, e? Baina esango nuke lehen gehiago zela. Gure sasoian, 100 kilometrotan dena eman, taldeari lagundu, eta, gero, indarra gordetzen ahalegintzen zinen hurrengo egunari begira. Bazenekien zure lana ondo eginez gero baloratuko zela, taldean jarraitzeko aukera eskainiz, esaterako. Baina, gaur egun, emaitza edo postu onik ez badaukazu, zailagoa da. Beraz, indarra gorde bai, baina postuak egiten ere saiatzen dira txirrindulariak. Hau da, ez desentonatzen ahalegintzen dira, zuzendariaren arreta erakartzeko-edo. Morroi lana ez da hainbeste errekonozitzen, eta txirrindularitza lehen baino indibidualagoa da.\nAtzera begiratuta, une batzuetan zeurekoiago jokatu ez izanaren penarik baduzu? Edo beste erabaki batzuk hartu ez izanarena?\nPentsatu, pentsatzen duzu, baina gatxa da esatea zer gertatuko zen beste erabaki batzuk hartu izan bazenitu. 18 edo 19 urte nituenean, Teka taldera batzea eskaini zidaten. Hara batu banintz, beste kontu bat izango zen? Ez dakit. Eta, Baneston ere, batzuetan izango nuen indarra gehiago egiteko, baina taldeagatik sakrifitu behar izan nuen. Hala ere, ez naiz hartutako erabakiez damutzen. Asko bidean geratzen dira. Bederatzi urte eman nituen Reynoldsen eta Baneston; Espainiako bost Itzuli, Italiako Giro bi eta Tour bat lehiatu nituen eta uste dut nire lana nahiko baloratua zela taldean. Beti ilusioz ibili nintzen. Beraz, pozik nago profesionaletan egin nuen bideagaz.\nCafés Baqué taldean zabiltza azkeneko urteetan.\nSasoi batean, kirol zuzendari jardun nuen, baina, gaur egun, lasterketa batzuetan bakarrik laguntzen dut. Ez dut barru-barrutik bizi. 55 urte ditut eta bizimodu lasaiagoa gura dut. Iaz, Lizarte taldeko zuzendari kargua eskaini zidaten eta ezetz esan nien.\nGatxa da gazteekin lan egitea?\nLehen, beste giro bat zegoen afizionatuetan. Gazteei gero eta gehiago kostatzen zaie entrenatzea. Mugikorra dela, interneta dela… Entrenatu ezik, txirrindularitzan ez dago zereginik. Ez dago biharko uzterik.\nTxirrindulari profesional askoren sorterria da Mañaria. Mikel Bizkarra da azkena. Zelan ikusten duzu?\nBeretzako talde aproposean dabilela uste dut. Banestoren moduko talde batean, adibidez, zeregin zehatzak dituzu eta ez duzu luzitzeko aukerarik. Muriasen, ostera, bere lasterketa egin eta postu ona lortzeko borrokatu daiteke. Oraintxe du adinik onena dena emateko, eta maila aparta duela erakutsi du. Iaz, lasterketa bat irabazi zuen eta hori lortzea oso zaila da.


DRS 2022 Bilbao Conference ekainaren 25etik uztailaren 3ra egingo da - Deia\nDRS 2022 Bilbao Conference ekainaren 25etik uztailaren 3ra egingo da\ndeia.eus 04.05.2022 | 15:27\nBilboko Udalak DRS 2022 Bilbao Conference ospatuko du ekainaren 25etik uztailaren 3ra, Design Researh Society eta UPV/EHUko Arkitektura Eskolarekin batera. Zehazki, diseinuko ikerketari buruzko kongresu honek sektoreko nazioarteko 700 erreferente baino gehiago bilduko ditu. Jakinarazi dutenez, nazioartean garrantzia duten hiru hitzaldi izango ditu, 40 workshop baino gehiago, hiriarentzako erronkak dituzten bost labe eta tokiko eragileekin hainbat jarduera, besteak beste. Gainera, aurrez aurre eta online egingo da.\nDRS Conference ekitaldiaren 2022. urteko edizioa diseinu ikerketari lotutako 38 esparrutan sailkatu da, eta arreta berezia jarri da ingurumenari, gizarteari eta teknologiari lotutako erronketan. Nazioartera iritsiko diren hiru hitzaldi nagusiak, gainera, hiriari, elikadurari eta ekosistemei buruzkoak izango dira.\nHauexek dira kongresuan parte hartuko duten munduko erreferenteetako batzuk: Samantha G.R Jenkins, mundu errealean jasangarritasunaren zientzia aktiboki aplikatzearen inguruko ikertzaile-bioteknologoa, eta Neil Harbisson, artista zibernetiko bat, zeina ospetsua den garezurrean antena bat izateagatik eta gobernuak ofizialki zibernetiko aitortu izanagatik. Baita, bi Mitxelin izar dituen Andoni Luis Aduriz sukaldariak eta Sonja Stummerer eta Martin Hablesreiter arkitektoek hurbileko eta urruneko etorkizunean industriak aurre egiteko dituen erronkei buruz hitz egingo dute, bai eta berrikuntzak sukaldaritzako profesionalengan eta haien lan-prozesuetan duen eraginari buruz, ikuspegi jasangarriago batekin, eta oreka ekonomiko eta ekologikoan eragin txikiagoa duten material berrien ikerketari buruz ere.\nAurtengo edizioan, profesional guztiek parte hartu ahal izango dute; izan ere, 40 tailer baino gehiago eta bost Lab antolatuko dira formatu berri batean, zeinak harremanetan jarriko dituen unibertsitateen euskal ekosistema eta atzerriko erakunde akademikoak, Bostongo MIT, Londoneko UAL eta TUDelft, esaterako, Bilboren erronka garrantzitsuetan lan egin dezaten. Era berean, Bilbokoa Fringe jaialdi bat izango duen lehen edizioa izango da, alegia egitarau ofizialetik kanpoko jarduerak. Parte-hartzaileek hiribildua ezagutzeko aukera izango dute arkitekturaren, artearen, enpresa handien eta diseinu-estudioen bidez.\nBizkaia Aretoa izango da ekitaldiaren egoitza nagusia, baina DRS2022 Bilbao Conference hiriko beste espazio batzuetara ere irekiko da, hala nola Bilbao Guggenheim Museoa, Azkuna Zentroa - Alhondiga Bilbao, IED Kunsthal eta Zabalguneko Eraikina.\nDRS2022 Bilbao Conference-rako sarrerak esteka honen bidez eskura daitezke kongresuaren webgunean.\nAsteko bost filmak Ermua Antzokian.\nIn Scenam argazki bilduma Ermuan ikusgai maiatzaren 15era arte.\nJakub Józef Orlinski ostiralean iritsiko da Arriaga Antzokira.


Incoesako langileek kontsulta epealdia akordio gabe bukatu ostean zer egingo duen galdetu dio Jaurlaritzari | LAB SINDIKATUA\nIndustria Metalgintza Incoesako langileek kontsulta epealdia akordio gabe bukatu ostean zer egingo duen galdetu...\nIncoesako langileek kontsulta epealdia akordio gabe bukatu ostean zer egingo duen galdetu dio Jaurlaritzari\nEnpresak aurkeztutako espedientearen kontsulta epealdia akordio gabe bukatu ondoren, Incoesako langileek Eusko Jaurlaritzako Enplegu Sailera bideratu dituzte beraien aldarrikapenak. Egunero goizeko 9.00etatik 13.30etara kontzentrazio iraunkorra egingo dute berton Espedientearen arrazoien inguruko txostena igorri arte.\nIa 300 greba egunen ondoren joan den ostegunean, INCOESAko langileek, orain arte babestu dutenaren behin betiko itxieraren sinaduraren lekukoak izan ziren. Joan den ostegunean, Martxoaren 13an, enpresak eta konkurtsoko administratzaileak Bediako lan-zentroan ekoizpen unitatea mantentzearen aukerari behin betiko amaiera eman zioten. Egun horretan burutu behar zen bilerara enpresa ez zen agertu ere egin, eta bertan Expedientearen kontsulta epealdi faltsu honi bukaera eman zitzaion.\nEgun horretan langileek diruaren truke iruzur hau sinatzearen xantaiari ezetz esan zioten, enpresa hau bideragarria delako eta etorkizuna baduelako. Denbora guzti honetan zehar, frogatuta gelditu da, enpresa ixteko erabakia, lekualdatzeak eta enpresak hartutako beste erabaki guztiak, ekoizpena deslokalizatu, eta beraien erantzukizuna alde batera utziz, ahalik eta merkeen ekoiztu ahal izateko estrategia baino ez dela izan.\nEpaileak, Bizkaiko Foru Alduandiak eta baita Arratiako auzotarrak ere horrela ikusi dute, baina badirudi badagoela hori ikusi nahi ez duenik ere, eta bere gain erantzukizuna baduen arren, itsurik txarrena izan nahi duenik. Eusko Jaurlaritzak, deslokalizazio hau finantzatu du diru laguntzen bitartez eta orain ez du diru hori itzularazteko asmorik. SPRI-ko arduradun batek lokalizazio estrategiko bezala definituz legitimatu du enpresaren erabakia. Eta Lan Sailak ere, guzti hau ontzat eman, eta langileek enpresak opatutako dirua hartu eta borroka bertan behera utzi zezaten konbentzitzen saiatu zen.\nArantza Tapiak bilera bat egingo zela esan zuen arren, ez da bere hitza betetzeko gai izan. Ez du jarduera ekonomikoa bertan mantentzeko aukeren inguruan hitz egiteko Incoesako langileekin jesarri nahi izan. Nahiago izan du, enpleguaren inguruko mirarizko planak aurkeztuz prentsaurrekoak egiten jarraitzea, baina egiaren orduan, Artetari eta Incoesa-ko gainerako boteredunei alfonbra gorria jarri.\nOrain, zer egingo duten galdetzen dute langileek. Prozedurari jarraituz, orain Eusko Jaurlaritzari tokatzen zaio Espedientearen arrazoien inguruko txostena egitea eta hau epaileari igortzea…. zer esango dute? Espedientea aurkezteko arrazoiak badaudela?\nBerriro ere alde batera utziko dituzte iruzurra frogatzen duten ebazpen judizialak? Edo azkenean langileen lanpostuen defentsan aurrera pausu bat eman eta, nahiz eta berandu izan, enpresak aurkeztutako neurria ez bidezkotzat joko dute?\nLangileek argi dute eta txostena igorri arte, egunero goizeko 9.00etatik 13.30etara kontzentrazio iraunkorra egingo dutela berton igorri dute. Horregatik, Arratiar zein Bilbotar guztiei, bertoko ekoizpen uhinaren aldeko borrokara batzeko deialdia luzatzen die.


KALAMUA KORRIKALARI TALDEA: ENTRENAMENDUA 2013-01-26\nGoizeko zazpiak: Kriston gautxarra izan ondoren, haizea, zaparradak, esperantza gutxikin agertzen naiz Eskola Armerian. Irteera bertan-behera geratuko zenaren itxaropenarekin eta berriro ohe epelera joateko asmoarekin, baina ez, mordoa agertu eta irtetzeko asmoarekin. 7:05ean martxa ibilbidea aldatuz. Bertan Matxinsalto, Aitor, Zigor, Natxo, Iñaki, Ivan Arriola, Lameiras eta Javi. Zaparrada ederrarekin Eizaga aldera, frontalak piztu eta Areitiora. Areitiotik presara haizea saieztuz. Esan bezala entrenamendua bikain hasi dugu, oinez eta bastoiekin, igartzen da "los de Alli" entrenamenduak adierazi bezala betetzen ditugula haizea egon, euria egon. Jarraian fundamentuzko lehen aldapa: Egoarbitza aldera, taldea oraindik osorik eta hotza barruraina sartuta. Egotxeagan eguneko desertzioak: Aitor, Lameiras, Asier eta Zigor hotzez etxera, besteok Elgetatik Asentziora. Hemen erabakia hartu behar: Tartufora (punto de no retorno) edo buelta eta jakina erabakia Tartufora.\nFundamento gutxikin gabiltza. Aspaldi orduro zerbait jateko 5 minutu gelditzen ginen. Gero, gutxienez argazkiak ateratzeko, gur egun ea txixa egiteko ere ez. 2 odu eta 40 minutu pasa ondoren ia ia lepotik hartu behar izan ditut zerbait jateko geratu gintezen.\nMokadotxua egin ondoren, minutu erdi, aurrera. Tartufo pasa eta berriro gora Arraoz aldera. Iñaki erakustaldia egiten, Natxo juxtu xamar baina bigarren eta Markinako Ivan ixil-ixilik Natxongandik metro erdira eta bastoi gabe eta ni mixeriak pasatzen, biotipoa gaur ez nuen fin. 12etarako etxean, irriparrea aurpegian halako eguraldiarekin ia 5 ordu dantzan ibili ondoren eta naiz eta gora-behera handirik ez egin 6,8 km/orduko bataz-bestekoarekin ibili izan garelako.\nGAIAK · TEMAS Aixola, entrenamendua, ibilbide zirkularra, prestakuntza ehunmilak, San Asensio


Dibortziatutako gurasoen seme-alabek helduaroan dituzten erronkak - Lagundu Dibortzioarekin Eta Adiskidetzearekin\nEzkontza Eta Haurdunaldiaren AholkuakLaguntza Ezkontza BereizketarekinZodiako ZeinuakInspirazioaIritziakHarremanetarako AholkularitzaBikoteentzako Sexu AholkuakOpari IdeiakEzkontza FunEzkontza Zin Bikainak\nNagusia / Lagundu Dibortzioarekin Eta Adiskidetzearekin / Dibortziatutako gurasoen seme-alabek helduaroan dituzten erronkak\nDibortziatutako gurasoen seme-alabek helduaroan dituzten erronkak\nInork ez du dibortziorako sinatzen\nDibortzioaren Helduentzako Haurrak - ACODak\nHainbesteekin dibortzioak gertatzen , bi ezkontzetatik batek dibortzioa lortzen duenean, dibortzio haurren inguruko estatistikak Oso pozik daude.\nSamek Vivianekin dibortziatu zuen seme-alabek 7, 5 eta 3 urte zituztenean. Auzitegiek, hamar urteko ezkontzaren amaierako krudeltasun fisikoa zela aitortuta, seme-alabak Sam-i eman zizkioten Vivianen atsekabea zela eta. Hurrengo hamarkadan, etengabeko zaintza gerra suite batek mantendu zuen familia betiko auzi-egoeran.\nACODak edo dibortzioaren seme-alaba helduak, jakina, gurasoek ezin izan zuten nahasmenduak eragin zuen.\nEtxetik etxera nahastuta, aholkulariz aholkulari, haurrek haurtzaroan nabigatzen zuten bitartean emozio-estutasun bizia izan zuten.\nHainbeste modutan, dibortziatutako gurasoen seme-alabek beren bizitzako urteak galdu dituztela sentitu dezakete.\nAzkenean, azken trajeak konpondu ziren eta familiak bizitzarekin jarraitu zuen. Urte batzuk geroago, Sam eta Vivianen haurrek gurasoen dibortzioak eragindako minaren errepikapena bizi izan zuten. Barruan eta kanpoan aholkularitza saioetan, 'haur helduek' aitortu zuten haurtzaro mingarriak etengabeko desoreka sortu zuela.\nInork ez du ezkontzarik egiten urte batzuk barru erortzea espero duenik.\nBaina gertatzen da. Bikote ezezaguna estututa eta hautsita uzteaz gain, dibortzio seme-alaben arrasto ezabaezina ere uzten du. Orduan, nola eragiten die dibortzioak umeei?\nEsan denez, gurasoak dibortziatzearekin haragia erauztea bezalakoa da. Dibortzioak gurasoen eta seme-alabengan dituen ondorioak suntsitzaileak dira guraso-seme-alaben arteko harremana ahultzeko joera du .\nZoritxarrez, dibortzioak are zailagoak dira haurrak parte hartzen dutenean. Dibortzioak haur txikietan edo helduengan dituen ondorioak diren, galera traumatikoa da eta horrelakoetan umeak zailtasun fisiko eta psikikoek jasaten dituzte.\nHaur txikiekin, urte batzuekin garaikideekin berdintasunera iristeko gai diren arren, hasieran badago banantze antsietatea eta negarra areagotzea, hazkundearen mugarriak lortzeko atzerapena, esaterako, heziketa, adierazpena eta portaera oldarkorrarekiko eta berreskurapenekiko sentikortasuna. .\nDibortziatutako gurasoen haur txikiek ere lo egiteko arazoak izan ditzakete.\nHaurren dibortzioaren esperientzia bakoitza desberdina den arren, dibortziatuen seme-alaba helduek erabakiak hartzeko eta munduaren 'haurraren' koloreak eratzen dituzten ezaugarri eta erronka, nortasun eta esperientzia alderdiak partekatu ohi dituzte.\nDibortzioaren seme-alabek paradigma aldaketa erabatekoa dute funtzionatzeko, pentsatzeko eta erabakiak hartzeko moduan.\nDibortziatutako gurasoak dituzten haurren inguruko pieza honetan, dibortzioaren seme-alaba helduak eta dibortzioak haurrengan dituen eragin negatiboak aztertuko ditugu.\nBeharbada artikulu hau aztertzen ari zara dibortzioaren haurren dibortzioaren ondorioak jasan dituzten dibortzioko helduen haurren legio gero eta handiagoan kokatzen zarelako.\nHala bada, hartu artikulu hau eta ikusi deskribapen horietako batzuetan zeure burua ikus dezakezun. Eta, norberaren zati bat ezagutzen baduzu pieza honetan, hausnartu 'ACODak' arazo ahulenetako batzuk aurre egiten jarraitzeko moduak helduaroan sakontzen doazen neurrian.\nHelduaroan gurasoen dibortzioari aurre egitea nerabezaroa da helduaroan sartu berri diren haurrentzat.\nDibortzioak haurrengan duen eragin psikologikoetako bat helduarena da Dibortzioaren seme-alabak konfiantza arazoekin borrokatzen dira askotan.\nHaurtzaro garaian zenbait garai txarrekoak jasan ondoren, ACODek arazoak izan ditzakete beste helduekin harreman osasuntsuak / konfiantzazkoak garatzeko. Bere bizitzan heldu esanguratsuek min hartzeko arriskuan, ACODak nahiko motelak izan daitezke jendeak konfiantza zirkuluan sartzen uzten .\nDibortziatutako gurasoen helduak askotan autonomoak dira. ACODek munduaren gaineko gaitasunean eta ulermenean fidatzen dira beste guztien gainetik. Gurasoen konfiantza arazoek izorratu egiten dituzte eta haien konfiantzazko gaitasunak itzaltzen dituzte.\nAholkularitza Dibortzioaren seme-alabak dibortzioaren ondorio suntsitzaileetatik berreskuratzen direla eta harreman iraunkorrak eta betetzaileak eraikitzeko gai direla ziurtatzeko modu bakarra da.\nDibortzioaren erronka nagusietako bat da dibortzioaren seme-alabak askotan hondatutako ondasunak izaten direla.\nGurasoak dibortziatzen ari direnean, dibortziatutako gurasoen seme-alabak familia zoriontsuetako kideek baino gehiago jasaten dituzte substantzien gehiegikeriak jasateko.\nMenpekotasuna maiz egon ohi da ACODek dibortzioaren seme-alabak beren haurtzaro nahasietatik atera ondoren izaten dituzten deabruen artean. Urtean arimaren hutsune emozional eta espiritualak betetzen saiatzea , dibortzioaren trauma jasanez gero, haurrek alkohol edo / eta drogetara jo dezakete bultzada edo askapena lortzeko.\nBistan denez, mendekotasunak beste arazo batzuk ekar ditzake ACODen bizitzan, besteak beste, laneko arazoak eta harreman intimoen atsekabea. Dibortzio harremanen seme-alabak harreman normalean baino arazo gehiago izaten ditu harremanetan.\nKodependentzia ACODek helduaroan topa dezaketen kezka da. Emozionalki ahulak diren guraso edo gurasoentzako 'zaintzaile' posizio inkontzientean jarri ondoren, ACODek azkarrak dirudite 'beste batzuk konpontzen' edo beste bati arreta eskaini beraien kontura.\nKodependentzia fenomeno hau batzuetan gerta daiteke eraman ACOD adikzio batekin edo 'haurra' izan behar duen emozionalki arazoak dituen pertsona batekin bikotekide izatera. ACOD kodependentearekin eta zauritutako bikotekidearekin 'mendekotasun dantza' batean, ACODek identitate pertsonalaren zentzua galdu dezake.\nGurasoekiko erresumina dibortzioaren seme-alaba helduak gurasoekin duen harremanaren alderdia izan daiteke. ACODen gurasoek dibortzio kezkagarria izan badute, ACODek jarrai dezake denbora galtzea, bizi kalitatea, zoriontasuna eta antzekoak gorroto izatea.\nDibortzioa amaitu eta denbora asko igaro ondoren, ACODek guraso batek edo biekiko erresumina handia izan dezake. Nahigabea, elkarrizketa edo / eta aholku esanguratsuek kontrolatzen ez badute, erabat ahulgarria izan daiteke.\nACODen bizitzan zaintzaileen rol nabarmena sor daiteke gurasoak geroago bizitzera pasatzen direnean. Dibortzioaren Helduen Haurra ' seme-alaba guraso ”Lehengo bizitzan, hau da, urte batzuk lehenago zauritutako gurasoari laguntza emozionala emateko moduan jarri zen, gurasoak zaintzeko betebehar jarraitua sentitu dezakete.\nEgoera ikaragarria da, baina maiztasun handiarekin gertatzen da.\nACODen borroka tristeenen artean, bizitzako denboraldiak galdu izana dago. Zoritxarrez, gutako inork ezin du berreskuratu haserrea, tristura, osasun sustoak eta antzekoak galtzen ditugun egunak. ACOD askok gogoratzen dute txikitan askotan nahasmendu eta antsietate egoeran zeudela.\nZaila da 'haurtzaroa aldarrikatzea' pozez eta algaraz gainezka egoteko asmoa zuten egun formatiboak 'familia krisi handiagoarekin' hondoratzen direnean.\nHausnarketa espazio bateko ACOD askok esango diete aholkulariei: 'Nire haurtzaroko puska handiak galdu nituela sentitzen dut'.\nNola aurre egin dibortzioarekin\nDibortzioa tragikoa eta mingarria da. Alderdi guztien osasunerako eta ongizaterako dibortzio batzuk beharrezkoak diren arren, dibortzioak bizitza osorako zailtasun emozionalak eragin diezazkieke ezkontza desilusioarekin lotuta daudenei.\nHaurrek, alderdien aurkako tratu txar emozional eta / edo fisiko gehiagoren potentzialetik babestuta dauden arren, gurasoen banaketak eragindako atsekabea eta antsietatea daramate.\nDibortziorako Helduen Haurra bazara, aitortu dibortzioaren ondoren geratzen diren emozio sakonak miatzen saiatzen diren milioika lagunek bat egiten dutela.\nZaitez zauri zaharrek zure egungo egoera eta egungo funtzionamendu maila kaltetzen dutela aitortzen baduzu. Irten uztea erraza ez den arren, aholku onena l zuk zeuk sentitzen duzuna sentitzen duzu, terapeuta sinesgarri eta trebatu batekin hitz egin edo laguntza talde batean sartu eta eman denbora pixka bat sendatzeko.\nAurrera egiteko sortu ginen; hau oraindik posible da zuretzat. Sinetsi eta lasai zeure buruari.\nharremanaren aurretik adiskidetasuna eraikitzea\nezkontza luzearen sekretua\nlehen maitasunarekin elkartzea


UNAI HERNANDEZ - UGGASA\nHome · UNAI HERNANDEZ\nEnergia eta telefonia aholkularitza\nTelfnoa: 606 96 87 91\nUnai Hernandez urretxuarrak bere bideari ekin zion iazko otsailean HERUN enpresa sortuta. Energia eta telefonia aholkularia da eta bere helburua enpresak batez ere, baina baita norbanakoak ere, energia eta telefonia kontuek sor ditzaketen buruhausteez ahaz daitezen lortzea da. “Ni arduratzen naiz hortaz. Behar zehatzei egokitzen zaizkien produktuak kontrata ditzaten aholkatzen ditut nere bezeroak. Beti ere, fakturari ahalik eta errentagarritasun handiena atera diezaioten”. Fakturak, ideia handiegirik gabe ordaintzen ditugula uste du Unaik eta bakoitzari aukera onena bilatzeaz arduratzen da.\nBide hau hartzea erabaki zenuen. Zergatik?\nNik elektrizitate ikasketak egin nituen. Nere aitak gremioen koordinazio enpresa bat dauka, eta oso txikitatik hori izan da ikusi dudan bidea. Beti esan izan didate nere etorkizun profesionala erabakita zegoela, ez nuela arazorik izango, nere familiaren enpresaren erreleboa hartuko nuelako. Gremio guztien artean gehien gustatzen zitzaidana aukeratu nuen eta hala erabaki nuen elektrizitatearen inguruko ikasketak egitea. Baina neri ez zitzaidan hori gustatzen. Neri gehien gustatzen zitzaidana kirola zen, eta kirolaren ondoren, musika. Oraindik ere kirolaria naiz, korrika aritzen naiz lehiaketetan, Euskadiko txapelduna naiz 1500 metrotan, eta musikari dagokionez, gerora Soinua ikasi nuen Andoaingo Zine eta Bideo eskolan.\nAitaren enpresan bi urte eman nituen lanean beste zerbait ateratzen zitzaidan bitartean, eta ondoren hasi nintzen Euskaltel enpresarentzat lan egiten zuen banatzaile batentzat lanean. Komertzial gisa egin nuen lan 15 hilabetez. Gustura ibili nintzen bertan, oso ondo moldatzen nintzen, emaitza onak lortzen nituen. Baina esperientzia txar bat izan nuen eta kontratua berritzeko garaia iritsi zenean ez berritzea erabaki nuen.\nBidean geldiunea egin eta zer egin nahi nuen pentsatzeko denbora hartu nahi izan nuen orduan, baina SWAPetik deitu zidaten. SWAP, energia merkaturatzen duen enpresa gipuzkoar bat da. Argia eta gasa merkaturatzen dituzte. Bertan energia aholkulari gisa hasi nintzen lanean. Urte eta erdi neraman bertan, iazko otsailean nere bidea egin nahi nuela erabaki nuenean.\nEnergiarenean ez ezik, telefonia arloan ere beharra bazegoela konturatu nintzen, bazela bete gabeko hutsune bat. Eta horregatik sortu nuen HERUN, energia eta telefonia uztartuko zituen aholkularitza zerbitzua. Eskarmentua nuen bi arlo batu nahi nituen.\nNolakoa izan da HERUNen hasiera?\nEgia esan, nahiko errez joan dela esango nuke. Gauza batek bestea ekarri izan balu bezela.\nEnpresa sortzea erabaki nuenean UGGASAra jo nuen. Han bideragarritasun plana egiten eta bateko eta besteko diru laguntzak identifikatzen eta hauek kudeatzen lagundu zidaten. Egia esan, badaude zenbait gauza nork bere kabuz egin ahal izateko zailak direnak, eta laguntza teknikoa probetxugarria izan da. UGGASAk ekintzaileei zuzendutako lan espazioa ere erabiltzen dut. Bezeroekin ez nagoenean SORTZEN Enpresaguneko Coworkean egiten dut lan. Beste ekintzaile batzuekin egoteko aukera ematen dit eta oso aberasgarria dela uste dut.\nNire enpresa sortuta ere, SWAPekin elkarlanean jarraitzen dut oraindik ere. Oso zerbitzu ona eta oso prezio lehiakorrak eskeintzen dituztela use dut. Konfiantzazko ornitzailea da niretzat. Atsegin dut beraien lan egiteko modua eta baita euren filosofia ere. Bulego txiki batean hasi zen enpresa bat da baina asko hazten ari dena. Espainia mailan, eta nahiz eta lau bat bakarrik ezagutzen diren (Iberdrola, Endesa, Naturgy (Lehen Unión Fenosa zena) eta EDP), orotara, 282 inguru enpresa taldek merkaturatzen dute energia. ETEi dagokien arloan gehien merkaturatzen dutenen ranking-ean, SWAP 15. postuan ezarri da eta orain duten erronka 10. postura igotzea da.\nEnergia arloan eskeintzen dut aholkularitza gehien baina telefonia arloa ere ondo doakit.\nEsan bezala, energia arloan SWAP-ekin egiten dut lan, eta telefoniari dagokionez, Euskaltel, Movistar eta Vodafone konpainiekin, bakoitzak Gipuzkoa mailan dituzten banatzaileekin elkarlanean.\nNik aholkularitza zerbitzua eskeintzen dut. Enpresei batez ere, baina baita norbanakoari ere. Energia eta telefonia kontuez ahaz daitezen da nire xedea, ni arduratuko bainaiz hortaz. Bezero bakoitzarekin bere fakturari ondoen eta errentagarritasun handienarekin egokitzen zaion produktua kontrata dezan egiten dut lan. Horretarako konpromisoa hartzen dut, kezkatzeari utz diezaion.\nJende askorentzat urrun geratzen diren kontuak izaten direla uste dut, eta gehiegi ulertu gabe ordaintzen direla fakturak. Jendeak behar ez dituen gauza asko ordaintzen ditu, baita beste aukerarik ezagutu ezean zerbitzu berdinagatik gehiago ordaindu ere.\nNik hortan eskeini nahi dut nire laguntza. Nik egiten ditut tramite guztiak. Bezeroak kontratuak sinatzeko lana besterik ez du hartu behar.\nNola ikusten duzu zure enpresa 5 urte barru? Zein da zure erronka nagusia?\nNere helburua telefonia konpainia bat sortzea izango litzateke. Inguruan badaude adibideak, hala nola, Talaia Ordizian edo Guretel Arrasaten. Bide horretatik joan nahiko nuke.\nBerez nagoen bezela ondo nago, momentuz ondo doakit, baina zerbait gehiago egin nahiko nuke. Negozio ikuspegitik etengabe erronka berriak bilatu nahi ditut. Ez dut geldituta geratu nahi. Gauza berriak egin nahi ditut, aukera berriak bilatu, hazi, eta ahal dela lanpostuak sortu nahiko nituzke, eskualdearen garapenean nere aletxoa jartzea gustatuko litzaidake.\nZein izan da ekintzaile gisa egiten duzun balantzea?\nOso gustura sentitzen naiz. Askatasuna dut gauzak nere erara egiteko, nik moldatzen dut ordutegia, nik daukat nere enpresaren kontrola eta eraginkorragoa izatea lortu dudala uste dut. Ilusio handiz nabil lanean. Soldata finko bat eduki eta hegoak mozte hori nirekin bat ez datorrela uste dut.\nBezeroari lagundu diodala sentitzea oso aberasgarria da, eta poliki poliki hazten joatea, atsegingarria.\nZer da zuretzat ekitea? Eta ze garrantzi daukala uste duzu?\nEkiten duzunean zure esku dago dena. Zure ardura da eta zuk aukeratzen duzu noraino iritsi nahi duzun. Geratzea edo haztea zuk erabakitzen duzu, beraz. Zure helburu profesionalak finkatu eta jomuga hortara heltzeko lan egin ahal izatea oso motibagarria da.\nZure buruarengan konfiantza lantzeko aukera ere ematen duela uste dut. Nork bere gaitasunak balioan jartzen ditu, eta segurtasuna areagotzen dela iruditzen zait. Gogobetetasuna ere handitzen da ezinbestean.\nLan baldintzak ere, neurri handi batean, zuk erabakitzeko aukera duzu eta hori handia da. Lan mota, lan egiteko espazioa, norekin lan egin, etab.\nNik uste dut pertsona batentzat lana, poztasun-iturri bat izan behar dela, gustura sentitzeko eta bere lan aukera eta helburuak lortuz asebetetzeko balio behar diola. Beti ere azken helburua, ez dugu ahaztu behar, independentzia eta segurtasun ekonomikoa bilatzea dela kontutan hartuta.\nEkintzailetza, beraz, aukera ona dela iruditzen zait eta bultzatzea beharrezkoa dela. Aberasgarria dela uste dut, eta hori horrela dela ikusteko aukerak eta erreferenteak sortu behar direla.\nHezkuntza mailan konpetentzia gisa landu ez ezik, aukera gisa ere landu beharko litzatekeela iruditzen zait.\nBatzuetan ematen du ikasi, ikasi eta ikasi egiten dugula, titulo bat bestearen atzetik lortuz, nolabait gure buruarengan konfiantza gutxi edukiko bagenu bezala, nork bere burua gutxietsiko balu bezela edo. Gure gaitasunetan gehiago sinetsi behar dugula uste dut.\nIzan ere, jendearen artean asegabetasun handia ikusten dut. Askotan jendeak espero duena eta lortzean duena, ez datoz bat. Lan-esperientzia, adina, ikasketa-maila, kultura edo prestakuntza bezalako arloak, eduki dezakegun lan-mota zehazten duten faktoreak dira, eta batzutan, pertsona batek duen prestakuntzatik edo esperientziatik beherako enplegu batek nolabaiteko asegabetasuna eragiten diola uste dut.\nEkintzailetza hori ekiditeko bidea izan daitekeela iruditzen zait.\nZer esango zenioke ekin nahi duen horri?\nNik uste, ekiteko bi baldintza edo aukera daudela: oso ondo egiten duzun hori egin edo egiten duzun hori biziki maitatu. Hortik aurrera saiakera egitea besterik ez da geratzen.\nEkin nahi duen horri erreferenteak bilatzeko esango nioke eta begiratzeko eta ikasteko nola egin daitezkeen gauzak. Nere kasuan adibidez, asko balio izan dit beste ekintzaile batzuek egin dutena ikustea eta ikastea. Nik oso gertuko erreferenteak izan ditut, nere kuadrillako hiru lagun ekintzaileak baitira, SALTO Home Personal Training-eko Unai eta Jurgi eta OSCAR STATUS sortu duen Oscar Gonzalez. Ikusi dut gogor egin dutela lan eta oso emaitza onak lortu dituztela. Ondo egonkortutako enpresak sortu dituzte. Asko eskertzen dut eurengatik jaso dudana.\nEskerrik asko Unai zure lanarekin Urola Garaia garatzen laguntzen duzulako.\n606 96 87 91


Funtzioak [Sareko Euskal Gramatika]\nBeste hizkuntza batzuetan bezala, euskaraz ere, zenbait partikula eta esapidek funtzio bat baino gehiago betetzen dute. Esapide bera adberbioa izan daiteke testuinguru batzuetan, operadorea, beste batzuetan, eta birformulatzailea, beste askotan. zehazkiago hitzak hainbat funtzio izan ditzakeela ikusiko dugu segidan:\nBeheko adibide honetan, esaterako, adberbioa da zehazkiago, bere funtzio sintaktikoari eusten diolako: Nola esan? galderari erantzuten dio:\nMogol Handia mendebaldekook erabiltzen dugun deitura da India iparraldeko eta Asia erdialdeko lurralde zabaletako agintaria izendatzeko. Zehazkiago esan beharko bagenu, Sha Jahan deitu beharko genioke Agustin Hiriarte gorteko bitxigile izendatu zuen agintari ahaltsuari. (Bizitza eredugarriak, Olaizola, J. M. "Txiliku")\nBeste testu honetan operadorea da zehazkiago. Ez da birformulatzailea; izan ere, ez du erlazionatzen diskurtso-segmentu bat aurreragoko beste diskurtso-segmentu batekin:\nBaieztapen hori oso nabarra dela pentsatzen baduzu, esango dizut, zehazkiago, arrunki hiru bide erabiltzen dituztela ideal horiek euren balioa erakusteko, eta arrazoi osoz egiten dute. (Artikulu eta hitzaldien bilduma, Charles Sanders Peirce / Ibon Uribarri)\nBeste askotan, birformulatzailea da zehazkiago. Beheko testu honen birformulakizunean, morfologiaren definizio bat ematen da, orokorra (forma aztertzea) eta anbiguoa (morfologia formen azterketa bada, forma ezberdin asko azter daitezke hizkuntzalaritzan); geroago, atal birformulatzailean emandako informazio zehatzagoaren bidez saihesten du hizlariak anbiguotasuna (hitzen forma aztertzea). Halako markatzaileen bitartez hiztunak atzera egiten du diskurtsoan, eta lehenago esandako elementu bat zehazten du:\nHitzaren barruan nahiz hitzen artean esanahiaren eta formaren arteko harremana aztertzen duen hizkuntzalaritzaren adarrari morfologia deritzo. Morfologiak, hitzez hitz, 'forma aztertzea' esan nahi du; zehazkiago, hitzen forma aztertzea. (Hizkuntza eta hizkuntzalaritza: hastapenak, Fasold, Ralph et al. EHU, 2010)\nBirformulakizuna\t Morfologiak, hitzez hitz, 'forma aztertzea' esan nahi du\nAtal birformulatzailea\t zehazkiago, hitzen forma aztertzea.\nAre gehiago, birformulatzaile gisa ere, funtzio bat baino gehiago bete dezake esapide berberak. Esate baterako, zehazkiago birformulatzaileak, gutxienez, hiru balio hauek har ditzake diskurtsoan: zehaztailea, zuzentzailea eta esplikatiboa. Dena dela, funtzio zehaztailea da birformulatzaile gisa betetzen duen funtzio nagusia.\nFuntzio aniztasun horren ondorioz, autoreak ez datoz bat esapide eta partikula batzuk sailkatzerakoan. Hala ere, hitz edo esapide bat birformulatzaile zehaztailea dela esateak ez du esan nahi beste funtziorik bete ezin duenik: adberbioa, operadorea, birformulatzaile zuzentzailea…\nHauek dira birformulatzaile zehaztaile gisa erabiltzen diren hitz eta esapide nagusiak: hain zuzen (ere), hurrenez hurren, zehatz-mehatz, zehazkiago, zehatz esanda/esateko, zehatzago esanda/esan/esatearren/esateko, zehazkiago esanda/esateko.\nEuskara Institutua, EHU, "Funtzioak", Sareko Euskal Gramatika (SEG), www.ehu.eus/seg


Alkateak irmo eta erabat gaitzetsi du bart gauean Olarizuko gurutzeari egindako erasoa « Prentsa oharrak\nAlkateak irmo eta erabat gaitzetsi du bart gauean Olarizuko gurutzeari egindako erasoa\nKategoriak: Prentsa oharrak — Komunikazio Zerbitzua / Servicio de Comunicación — 20 abendua 2018 13:19\nTalde politiko guztiek, EH Bilduk izan ezik, Gasteizko tradizioaren, kulturaren eta historiaren zati den elementu horren kontra egindako sabotajea arbuiatu dute\nGasteizko alkate Gorka Urtaranek irmo eta erabat gaitzetsi du bart gauean Olarizuko gurutzeari egindako erasoa. Talde politiko guztiek, EH Bilduk izan ezik, Gasteizko tradizioaren, kulturaren eta historiaren zati den elementu horren kontra egindako sabotajea arbuiatu dute.\n“Olarizuko gurutzea ez da erlijio sinbolo hutsa, gure ondarearen, gure tradizioaren, gure kulturaren eta gure historiaren zatia baizik. Pentsaezina eta jasanezina da gutxiengo batek justizia bere esku hartu nahi izatea, eta zerk iraun behar duen eta zer suntsitu behar den erabakitzea. Ez dugu onartuko. Are onartezinagoa da pertsona horiek babes politikoa izatea Udal honetan, horrek iraganeko garaietara eramaten baikaitu, ez hiri honetara ez Euskadira itzultzea nahi ez dugun garaietara”, adierazi du Gorka Urtaranek.\n“Sinbolo honek ez du inolako zerikusirik frankismoarekin”, gogorarazi du alkateak. “Herritarren arteko diru-bilketa bidez egin zen, eta Gasteizko ondarearen zatia da. Hiri plural eta askotariko batez mintzo bagara, non giza eskubideak eta adierazpen eskubidea errespetatzen baitira, ezin dira babestu gurutzeak jasan dituen indarkeriazko jarrerak eta ekintzak”, azpimarratu du.\nAlkateak erakunde-adierazpena egiteko proposamena helarazi die udal talde politikoei, Udalaren gaitzespena azaltzeko. “Gaitsezpena aho batez eta azkar egin behar zen, baina ez da posible izan, zoritxarrez”, azaldu du alkateak. Azkenean, Alderdi Popularrak, Eusko Alderdi Jeltzaleak, Euskadiko Alderdi Sozialistak, Podemosek eta Irabazik sinatu dute adierazpena. Onetsitako testuak “irmotasunez gaitzesten du bart gauean Olarizuko Gurutzeari egindako erasoa, herritar ororen ondarea den horri kalte handiak ekarri baitizkio”.\nGertaeren berri izan bezain laster, udaltzainak, suhiltzaileak eta Nekazaritza Eremuaren Zerbitzuko zein Hiriko Mantentze Lanen Ataleko langileak joan dira bertara, kalteak aztertzera; kalteak handiak dira. Lehenengo azterketaren arabera, konpontzeko lana luzea, konplexua eta garestia izango dela jo da. Hasteko, behin-behineko neurriak hartzea erabaki da, gurutzearen oinarrian hondatu den zatia sendotzeko, eta inguruan perimetro bat ezartzeko, pertsonen segurtasuna babeste aldera.\nGasteizek BEI-aren behin betiko ibilgailua, haren irudi berria eta webgunea aurkeztu ditu 14 uztaila 2020\nBEI ezagutzeko bisitak: hiriko garraio jasangarri berria


Gauzen funtsari adi egon zaitez: Bidearekin bat\neginen duzu, herstura eta doloreetarik askatuz.\nPentsuak gatibu dauzkagunean Egiari\nbizkarrez gagozkio: antsian behera goaz.\nNegu hartan, sukarren neurtzeko termometroak arras gora zeuden arren, axuriaren prezioak laborarientzat alderantziz biziki apal suertatzen ziren, bi egoeren arteko ageriko loturarik ez zela bistan dena. Urte txarraren iragarpena alabaina, haragi mota sukratu eta gurintsua ekoizten zutenentzat. Irrati, telebista eta egunkarietan, egunetik egunera, leitmotiv krudelen antzera, axuriki egileen negar zotinak mikro eta hostoetan behera lerratzen ziren.\n—Larrazken hondarrean, axuria saldu da hamazazpi-hemeretzi liberatan, Eguberri aldera, hamahirura jaisteko.\n—Eta zergatik apaltze hori? —eskatzen zuten kazetariek, hitz egokiak hautatuz, minaren ez karrakatzeko.\n—Ba, beti bezala, espainolen errua da. Orain arte axurikia hara saltzen genuen trumilka, kamioiak beteka, baina mutur zuritu dira irudiz eta berek hazi bildotsen zitzi arinagoa nahiago dute. Ondorioz, Europako eskaintza merketik brauki hartzen dute, guretik baino.\n—Eta bada esperantzarik?\n—Ageriko Bazko inguruan...\nBazko: izan abertzale, izan laborari, anitzetan biak histeria berdinean biltzen zirela, itxaropen nahasi guztien helmuga mitikoa! Ondotik Salbatore, baina jadanik, bost axola! Eperik eperako epeak halakoak ziren axuri merkatuetan maiz denbora galtzen zutela uste zutenentzat. Zigarro meharrak biribilkatzen zituzten, tratulantak, martxandizari ohartu bitartean, zaintsuki eta frankotan erabat nazkaturik. Une horretan, taularen ahal bezain txukunki moldatzeko erants genezake Europako Laborantza Politika Komuna madarikatzen zutela. Jendearen gustuak aldatzen zihoazen: axurikia jatekotan, amodioa haina light eskatzen genuen. Neguan elurrak balakatu eskualdeotako bazkak nasaiegiak ziren, gero ensilage edo belar idor bihurtzerakoan. Egiaz, beti zerbait bazen joaten ez zena, lana ahalik hobekien eramanagatik. Etsitzekoa bazen azkenean!\nMikroan mintzo zen laborantzako teknikariak, prezioen haustea ele zuhur eta apurrez aipatzen zuen, bidenabar ekonomia kolonial kurtsoa behatzaile goiztiarrei oparituz. Eguberri hurbiltzean, prezioak lehertzen ziren, mozkinak ugaritzen zirelako. Aldi berean, kantitatea segurtatzen zuten herrialde zenbaitek, merkatu zoladura-prezioa baino are apalago saltzen zuten axurikia, dumping eginez eta laborari parrasta bat azienden etxean atxikitzera bortxatuak ziren. Prefosta, axuria arditegian ez zen baraurik egoten, jaten zuen egunean hiruretan bederen, ematen zuena baino anitzez gehiago. Hemendik aitzina axuri haragi zurpailaren produzitzen hastea gomendatzen zien gizonak artzainei, merkatuaren eskaerara makurtzea, bospasei asteren buruan kabala marrakarien saltzea, hots.\nKing efektuen harat-honatak baztertzen zituen mintzalariak, etxalde bakoitzari laborantza ekoitz-moldeen taylorizazioa lehenik eta toyotizazioa ondotik, aholkatzeko. Argi zirrintako emanaldi hartan, inflazioaren aipamena baizik ez zen eskas. Inflazio-tasa tinkatzearen xenda doloretsua aztertzean, gure teknikariak aurki merkatuaren itxuraldaketaren zein hertsatzearen fenomenoaren zergatiari erantzuna kausituko zion. Eurolandean derrigorrez sartzeko, jendeen erosi ahalak hormatu zituzten gobernariek, eta azkenean, Altzürüküko ogia salbu, nehor ez zen deus ezen ordaintzeko gai. Auzo estatuan adibidez, sei milioi izaki hilabetean hiru mila liberarekin bizi zen, beste hainbeste oraino gutxiagorekin, eta gehiengoa SMICaren lerroan, Jakintza puntu honek ez zuen nehola ere merkatuen garapenik segurtatzen. Iltzez hornitu larruzko gerrikoa, azalari gero eta hurbilago zegoen. Lehen ministroa halaber, gantza galtzeko bidean jarri zitzaien eta prentsan hedatu zen berriak, ez zuen ezer onik iragartzen.\nLaborantzako teknikari eleant hark Ricardoren legea ager zezakeen berdinki, Zuberoako Botzako seiak eta erditako berri sailean: hilabete sariak den mendrena goititzean, ez zen usu gertatzen ordea, familien jateko erosketak beti maila berean geratzen ziren, etxeko apaingarri eta tresnetan baliatzen zela diru gehigarria. Hortaz aparte, nork zuen erremedio debekatuz hazi haragia irentsiz kutsatua izateko gutizia? Nehork. Laster batean, gainera, lipido, protido eta gluzido sintetikoz osatu janariak, egunean premiazkoa genuen kaloria kopurua sabeleratuko genuen ahamen bakarraz eta merkatuak emeki-emeki desagertuko ziren. Laborariak ondorioz, besoak mukuru mozkin gera zitezkeen Donapauleko edo Mauleko azoka estalien hegietarik isurtzen zitzaizkien koteren pean.\nTeknikariak arras pragmatikoa zirudien, bazekien zer obratu behar zen, buruaz beste egin gabe, merkatuari egokitzeko. Ahots finko eta leunez ari zen, hitzak lañoki herrokan pausatuz, teknikari baten maneran funtsean. Elkarrizketa mamitsua behatzen nengoen artean, gaztetan anitzetan entzunaz oroitzen nintzen.\n—Laborantzatik bizitzekotan, bilaka zaitez teknikari! Eta gaurko egoeran hobe zen hala izatea, axuri ekoizle baino. Garai batean, artzain bakarti bihurtzeko gogoa neukan, baina nekazaritzako ametsak zangopilatu nituen aski laster, aitzurraren giderrak ahurrak odoletan babatzen zizkidalako: auherra nintzen. Teknikari edo kontularirako bokaziorik ez eta erabat abandonatu nuen sektore primarioan kokatzeko ene xede leiala. Hitzaren belardiak alhatzen ditut hargatik. Destera zahar burbuilatsuetan mihiak eta mintzoak zorrozten saiatzen naiz goldeak beti nabar atxikiz.\nBaina hau beste Historia bat da.


Irekia Eusko Jaurlaritza - Gobierno Vasco :: Blanca Urgelli elkarrizketa Euskadi Irratian\nUrgellek dioenez, “politikoki beste ikuspegi bat dugu”\nEusko Jaurlaritzako Kultura Planaren inguruko eztabaidak aurrera jarraitzen du\nBlanca Urgell kultura sailburuak Euskadi Irratiko “Albiste Faktoria”n esan du gaur hiru Foru Aldundiekin betoa egin diotela. "Denen atxikimendua nahi genuen elkarrekin lan egiteko eta Diputazioen jarrera, nagusiki Bizkaikoa, lehenagoko egoerara erakarri nahi zen. 2008an egin zen dokumentua elkarrekin berrirakurtzea proposatzen digute baina, instituzioen arteko batzordea ez da irakurketa klub bat. Kultura Plan orokorra egiteko eskumena Jaurlaritzarena da, eta ez Diputazioak ez beste inork dute betorako eskumenik".\nUrgellek orokorrean diputazioekin normaltasun osoz lan egin dutela esan du, baina, kultura planean jarrera politikoago bat egon dela hausnartu du. Ibarretxeren gobernuan zegoen kultura plana oraingo gobernuan dagoenarekin ez dago ezberdintasun handirik, baina oraingoan filosofia aldaketa bat dago: "Politikoki beste ikuspegi bat dugu, aurreko plana identitarismoan oinarrituta zegoene ta gure herria plurala da, autopista moduko bat egin nahi genuen denak konforme izateko". Lanean jarraitzeko asmoa du Blanca Urgellek, guztiekin hitzeginez eta herritarrak ardatza izanaz: "aurreko planari hori falta zitzaion, herritarrak ere izatea parte hartzailea izan daitezen".\nEuskara era positibo batean aurkezteko apostua egin du sailburuak. "Irudia aldatu behar da, euskara ez da arazoa, aberastasuna baizik". Ildo horretatik, Urgellek uste du, ez diola “mesederik egiten beti salaketa mailan ibiltzen diren pertsonek".\nUrdaibain Bizkaiko Aldundiak egin nahi duen Guggenheim museo berriari buruz gauzak ez dira aldatu. “Ez dakit zer ez duen ulertu Bizkaiko Ahaldun Nagusiak. Ez dugu ikusten bere proiektua, uste dugu ez dela bideragarria, Urdaibaik beste zerbait behar duela eta ez diola onik egingo Bilboko museoari. Ezetz esan diogu”.\nkorte_hitzaldia_urgell_eusk... behera kargatu (0 Byte)\nEDIKTUA, 783/2018 prozedura arruntaren ondoriozkoa.


2019-06-06 - Urola Kostako Hitza : Urola Kostako Hitza\nBerrikuntzekin dator Zestoako Antzerki Astea\nEkainaren 24tik 29ra bitartean, lau antzezlan ikusteko eta bestelako ekintzez gozatzeko aukera izango da Zestoan. Aurtengo edizioan, bi berrikuntza izango dira: mahai inguru bat eta ikastaro bat. Bihar jarriko dituzte sarrerak salgai.\nElena Errasti, Danbolin musika eskolako zuzendaria\nAldaketa garrantzitsuak egingo ditu metodologian Danbolin musika eskolak\nOrioko Danbolin musika eskolako lehen zikloko haurrek astean ordubeteko saioa izango dute datorren ikasturterik aurrera. Bestalde, bigarren zikloan, bost urtetik hiru urtera jaitsiko dute derrigorrezko musika mintzaira.\nAiora Larrañaga Solaberrieta eta Intza Unanue Arruabarrena\nAbiatu dituzte Bentako bidea konpontzeko lanak\nBenta bideko ezpondak berregiteko lanak 8 aste iraungo du eta 181.420 euroko kostua izango du, guztira.\nEskubaloiko euskal selekzioak eta Akitaniako selekzioak indarrak neurtuko dituzte larunbatean\nEuskadiko selekzioaren eta Akitaniako selekzioaren arteko partida izango da larunbatean Aritzbatalden. ZKE-ren 75. urteurrenaren harira antolatu dute.\nDatorren ikasturtean Aizarnazabalen eskainiko dituzten jardueretan izena eman daiteke\nAlaitsu dantza taldean, musika eskolan, antzerki tailerrean, zaintza zerbitzuan eta katekesian parte hartzeko izen-emateak zabalik daude.\nZarauzko Triatloiak aldaketak eragingo ditu trafikoan eta hondakin bilketan\nLarunbatean jokatuko dute Zarauzko Triatloia, 15:00etan hasita. Horren harira, Zarauzko zenbait errepide eta kale itxiko dituzte, eta aldaketak izango dira autobus zerbitzuan, trafikoan zein hondakin bilketan. Bestalde, ostiral goizetik aurrera, ezingo dira bizikletak utzi Lege Zaharren enparantzan.\nBertso munduan emakume izateaz aritu da Uxue Alberdi mahai inguru batean\nMartin Ugalde Foroan hartu zuen parte atzo Alberdik beste hiru bertsolarirekin batera, 'Emakumeak bertso munduan. Menderakuntzaren eta ahalduntzearen erradiografia bat' izenburupean. Alberdiren 'Kontrako eztarritik' liburuan agertutako ideietatik abiatu zen atzoko saioa, eta 'Berria' egunkariak bideoz jaso ditu hainbat zati.\n7. Usakume Colombaireen Tiraketa izango da igande honetan Aian\nAristerrazu zelaian izango da tiraketa, goizeko 10:00etatik 13:00etara eta arratsaldeko 16:00etatik 18:00etara.\nAzkoitia-Tolosa autobus zerbitzuen ordutegietan aldaketak izango dira larunbatean\nUK02 linean aldaketak izango dira larunbatean Azpeitiko XX. Rallysprinta dela eta. Azkoititik Tolosarako autobus zerbitzuetan, 16:00etan 19:00etan Azkoititik ateratzen diren autobusak ez dira aterako, ezta Errezildik Azpeitira doazen 16:30eko eta 19:30eko autobusak ere.\n'Kerik Gabeko Gazteak' lehiaketa irabazi dute Zaraguetako ikasleek\nGetariako EH Bilduk bilera irekia egingo du ekainaren 13an\nAlhondigan egingo dute bilera, 19:00etan. Herritarrak bilerara agertu eta beraien iritziak ematera animatu nahi dituzte.\nIkasturtean egindako lanak erakutsiko dituzte Zarauzko Artezaleakekoek\nBihar, larunbatean eta igandean izango da ikusgai Artezaleakeko kideek prestatutako erakusketa, Zarauzko Ebro Etxean.


klik argazkia ixteko\nDanzanteak beti izan dira gizonak. Hori ez da oztopo, euren jantzietan gona luze edo laburragoak, zaiak, mantalak, farfailak, lazoak beso edo eskumuturretan, xingola koloredun femeninoak sorbaldan, emakume-zapiak, xalak (Costantim edo Laguna de Negrillosen) edo baita bitxi eta lepokoak erabil ditzaten, itxura berezi eta ulertzeko gaitza hartuz. Aldi berean, jantzi eta apaingarri femenino horiek denak ez dira danzantearen izaera eliztarrarekin bateraezinak: horien bidez danzante koadrila saindu babeslearengana hurbiltzen da eta bere aurrean apaldu. Danzanteek taldearen osotasuna ordezkatzen dute herriko sainduaren aitzinean. Gauzak horrela, danzantearengan bi sexuak daude ordezkaturik, erran nahi baita, populazioa osorik.\nZuri-gorria arras konbinazio sakratu zaharra da; zuria aratz, gorria sakrifizio. 1747ko Sevillako Corpuseko grabatuko ezpatadantzariengan, edo Gipuzkoan, etab., ikusiko dugun konbinazioa da. Liturgia zahar zaporeko brokatu-oihal aberatsak, zetak eta damaskoak janzkera horren parte dira usu. Aldi berean, kriskitin multzoek, euren txilin metalikoarekin edo eskapularioek argi eta garbi babesa iradokitzen digute. Zinta-banda gurutzatuak (edo gurutzatuek) dantza pirriko hauen irudi militarrera garamatzate. Banda horietan goria da nagusi (Graus edo Laguardian kasu); baita gorria urdin edo berdearekin batera ere (Oñati edo Peñískolan kasu). Jadanik enfrentamenduaz mintzo gara.\nSan Lorentzoko danzantea\nUdal gastuetan maiz agertzen dira bederatzi zapata pareak; horrek oinetakoen garrantziaz ohartarazten digu, aski ongi apainduak egonen baitziren. Bederatzi zenbakia ez da existitzen danzanteetan; zortzi gehi bat dira. Euren janzkera osotasun handiagoz atxiki duten koadrilek buruko deigarriak eta, zer esanik ez, atenporalak eraman ohi dituzte: kaskak eta mitra loredunak (Valverde de los Arroyos edo Majaelrayo) eta defentsarako ispiluak, xingola koloredunezko kapela aristokratikoak, txano bereziak, krabelin freskoak edo buruko zapiaz lotutako albahaka sortak. Zapia Aragoi eta Nafarroako danzanteek usu erabilia da (Cortes, Tutera, Ablitas, Tauste, Huesca, etab.). Finean, danzantea ez da janzten; horniduraz beztitzen da. Batzuetan lagundu egin behar zaio. Danzantea ez da sekula mozorrotzen.\nMaskaren erabilera ohikoa izan zen (Michoacángo danzanteen kasuan bezala, Mexikon), danzantea eta komediantearen arteko lotura garbi adieraziz. Maskareroaren ofizioa bazen: danzante konpartsei kriskitinak, jantziak eta maskarak alokatzen zizkien dendaria. Danzante batzuek euren jantziak alokatu edo maileguan uzten zizkieten alboko herrietakoei.\nMajaelrayoko bezpera jantzia\nDantzarako makilak, brokel, sable edo arkuak bezala, sakratuak dira. Horiekin burutzen da dantza, burruka, Iztueta maisuak Gipuzkoako dantza gogoangarriez mintzo, 1824an idatzi zuen gisan (Ikus Bibliografia) Makilek beti ongi leundu eta pintatuak behar dute, eskuturretara lotzeko soka eta borlekin. XVI. mende hondarrean jada brokel eta makilak pintatzeko gastuen berri bada. Leku zehatzetan danzantearen dolua gordetzeko detailea atxiki da, esaterako, bere gerriko gorria eta alboko danzantearena gerriko beltzarekin ordezkatuz, edo beltzez pintatutako makilekin dantzatuz. Gisa berean, bezperako jantzia ere gorde da, kriskitinak edo jantzi dotorearen elementu deigarriren bat soilik, ohiko arropa edo beti ere jai egunekoa baino soilagoa den festarako jantziarekin batera eramanez.\nEsan bezala, danzanteak beti gizonak izan dira. Bai haurrak, bai gazte edo kintoak, dantzaren bidez euren bizitzarako erritual iniziatikoa ospatuko dutenak. Gizon bizkor, azkar eta alai, bizitasun handiko koadrila bat izan daitezke, edo adineko gizonak ere, euren dantzako lekuaren prestigioa seme, anaia edo baita bilobari ere uzteari uko egiten diotenak. Beti ere hunkigarria da makil, sable edo jantziaren elementu intimoa ondorengoari emateko momentu hori.\nFuentelcésped-en umeak dira dantzan dabiltzanak http://www.fuentelcesped.com\nDantzan ateratzen diren danzante batzuk, trebetasun gehiago edo gutxiagoz, zin batengatik, auzoko, gremioko, kofradiako zein parrokiako izateagatik, edo familia jakin bateko izateagatik ateratzen dira. Eta azkenik, egun ia ahantzia dagoen baina garai batean garrantzi handikoa izan den danzantearen adin zehatz bat ere bada: Arretxinagako ezpata dantzan oraindik dioten moduan, maisu zarra da hori; adinekoak, lehengo maisuak ziren euren jakituria laudagarriaz entseguetara joaten zirenak, belaunaldi berriei aholku eman eta zuzendu ondoren, danzante berriak hautatzeko.\nDanzante koadrila batzuetan adina bertutea da. Hauek Grijotakoak dira, Palentzian, 1930 baino lehen.\n(Caro Baroja 1986: 12 Ikus Bibliografia)\nAlde batetik bestera mugitzen ziren danzante koadrilak ere baziren, bestaz betetako udan zehar luze edo laburragoak ziren bidaiak eginez eta aski ongi kobratuz. Egia esan danzanteak beti egon dira egoki pagaturik. Jendeak asko maite izan ditu eta behar izan ditu, ez espektakulo gisa, hainbeste ezbeharrez jositako euren bizitzen ordezkari eta babesle baizik. Dantzaren mundu konplexu eta poliedrikoan danzanteak izan dira ordainsaridun bakarrak. Ezpata-dantza noble eta arranditsuak ere ez du sosik kobratu izan.\nDanzanteen dantza ez da espektakulua. Ikuslerik ez balego ere handitasun berarekin ospatuko zen. Dantza oro bizitzaren behar bat da, festadun komunitatearen alderdi intimoenetik abiatzen dena.\nSan Lorentzoko danzantearen janzkera\nSan Lorentzoko danzanteen janzkeraren xehetasunak\nAtor eta galtza zuriak daramatza, zeintzuen gainean kolore eta oihal bereko gona baiten. Esan bezala, gona jantzi ohikoa da danzanteen artean; Oñatin, Laguna de Negrillos-en, Fuentelcésped-en, Constantim-en (Portugal), Susticacán-en (Mexiko) eta abar luze batean aurki dezakegu. Espartinak ere zuriak dira, nahiz eta horiek urre koloreko elementuekin edo elementu koloredunekin apainduak dauden. Galtzerdien beltzak gainontzeko jantziaren zuritasunarekin kontrastea egiten du. Gerriko gorri zabala darama gerrian eta kolore berekoak dira besoetan lotutako xingolak eta bularra gurutzatzen duen banda. Kriskitin zapak daramatza bernazakietan, aski hornigarri ohiko eta ikusgarria Otsagabian, Lesakan, Morris ingelesengan edo baita Ameriketako danzanteengan, Mexikoko Coyoacánekoak kasu. Ilea zapi estanpatu batekin estaltzen du, zeinaren gainean kapela karakteristikoa ezartzen den: ukitu noblea ematen dio danzanteari. Osagarri hori Asturiasen Degañako danzanteengan edo Palentzian Cisnerosekoengan aurkitzen dugu, esate baterako. Bandaren azpian bularra eta bizkarra babesten, elementu erlijiosodun eskapularioa darama zintzilik: burura heldu zaizkigu adibide gisa, Lesakako ezpata-dantzariena edo Almudévarreko danzanteena. Danzantearen dekorazioaren xehetasun deigarria dira banda, gerri, kapela edo belarritako moduan daramatzan bitxiak.\nDanzanteak erreminta diferenteak baliatzen ditu bere dantzetan.Kriskitinek dantza eta danzantea laguntzen dute karrikadantzan zehar, baina horrezaz gain, sablea, brokela, makilak eta arkua ere tresneriaren parte dira, errepertorioari aniztasuna ekarriz.


Horrez gain, zuzendaritzak langileen ordezkariei jakinarazi die datorren astean lantegiak ohiko jarduerari eutsiko diola aurreikusten dutela. Hala ere, datorren asteko plangintza ostiral honetan baieztatuko dutela erantsi dute.\nGasteizko Mercedes-Benz fabrikako langileak. Artxiboko argazkia: EFE\nMercedes-Benz konpainiako zuzendaritzak iragarri du aldi baterako lan-erregulazio berri bat ezarriko duela, ekoizpenarekin jarraitzeko pieza nahikorik ez dutela argudiatuta.\nIbilgailuen aparatu elektronikoak martxan jarri ahal izateko dispositiboak falta zaizkie. Automobilgintzaren sektoreari eragiten dion arazo globala da.\nEnpresako arduradunak sindikatuetako ordezkariekin bildu dira asteazken honetan, horniduran aspalditik izaten ari diren arazoak produkzioan izan duen eragina aztertzeko, eta bertan eman die bere asmoen berri.\nHorrez gain, zuzendaritzak jakinarazi die aste honetan eta hurrengoan lantegiak ohiko jarduerari eutsiko diola aurreikusten dutela. Hala ere, datorren asteko plangintza ostiral honetan baieztatuko dutela erantsi dute.\nIragan astelehenean berrabiarazi zuten bertan ekoizpena, abenduaren 17tik bertako jarduna etenda izan eta gero.\nMercedes-Benz konpainiak Gasteizen duen lantokian aspalditik duten lan-gatazkaren ondorioz, ekoizpena eten behar izan dute EAEko enpresa handienean azken hilabeteetan. Guztira, 5.000 langilek egiten dute lan bertan.


Baltistango 50 emakumek, Ternua txanoak eginez, kooperatiba sortuko dute | Mondraberri Arrasateko Ataria\nHasiera Albisteak Baltistango 50 emakumek, Ternua txanoak eginez, kooperatiba sortuko dute\nBaltistango 50 emakumek, Ternua txanoak eginez, kooperatiba sortuko dute\nEgitasmo honekin Baltistan Fundazioak elkarlanean dihardu, Alberto Iñurrategik sortua. Emakumeek 3.325 txano egingo dituzte, Hushé Bailarako emakumeen lehenbiziko kooperatiba sortzeko bidean.\nBeheko testua eta argazkiak: Ternua.\nEkimen honek sustatzen du Ringchan kooperatiba sortzea, hau da, Hushé Bailarako erregistraturiko eta soilik emakumeek kudeatutako lehenengo kooperatiba.\nTernuaren salmenta lekuek bat egin dute markaren helburuarekin: Pertsonak eta planeta babestea aldi berean. Horrela, Ternuak erantzun oso ona jaso du banaketaren aldetik, hain zuzen, Hushé Bailarako (Pakistan) emakumeek ekoitzitako osagarrien linea dela. Produktu hauek datorren neguko linean sartu da. Zehatz mehatz, 3.325 txanoko eskaera egin da, inguru horretako 50 emakumeri lan emango diena, eta ondoren banatuko dira Ternuaren nazioko eta nazioarteko salmenta tokietara.\nEgitasmo hau Baltistan Fundazioarekin elkarlanean aurrera egiten ari da, hain justu, Alberto Iñurrategi alpinista eta friend delakoak, 2001ean, sortutako fundazioa, Felix anaiaren ohorez. “Egitasmo hau mugarri bat da Hushé Bailarako emakumeen ekintzailetzari dagokionez. Izan ere, bertan erregistraturiko eta soilik emakumeek kudeatutako lehenengo kooperatiba baita. Lana eta aukerak emango dizkie bailarako 8 herrietako 50 emakumeri. Batzuk produktuak ekoizteaz arduratuko dira, eta beste batzuk kudeaketaz, marketingaz, finantzaz edo kalitateaz”.\n“Ekimen honen mozkinak ez dira emakumeentzat soilik ekonomikoak izango, zeren eta garapen orokorraren prozesurako laguntza izango baita, eurak ahaldunduz, eurei irakatsiz, euren ikuspuntuak sendotuz, euren burua ikusaraziz eta garrantzitsu eginez komunitatearen baitan. Euren bizitzen aldaketa zuzen eta osoa lortzeko bidean”, Elena Eizaga Magureguik Baltistan Fundaziotik aipatu duenez.\nFundazio honen oinarriak giza formakuntza eta formakuntza profesionala dira, herritarren garapen sozio-ekonomikorako.\nBide honetan, emakumeak 10 urte daramatzate joskintzan trebatzen, eta teknikaz gain, formakuntza jaso dute Giza Eskubideetan eta autoestiman. Ternuak aitortu du ekintza honen emaitzekin oso pozik dagoela: “Oso harro gaude gure banaketa bidearen erantzunarekin, eta ilusio handia eragiten digu Ringchan kooperatiba abiatzeko elkarlanean aritzeak. Ekimen honek ahalbidetuko du Ternuako erabiltzaileek era iraunkor batean hotzetik babestea datorren neguan, eta aldi berean eurek Hushé bailarako emakumeak babestea/laguntzea, izan ere, txano bakoitzak aurrerapena, ahalduntzea eta gizarte-balorea eskaintzen dizkie”.


Urretxuko Udala - Berriak - Results from #99\n05 Ekaina 2021\nTxiribiriren erakusketa urte askotako lanaren fruitua\nTxiribiri Euskal Zizelkari Taldeak azken urteotan egurrean egindako zizelkatze-lanak biltzen dituen erakusketa honetara gonbidatzen gaitu. Beste behin ere, bertako arte-sorkuntzak bere distira eta lan ona erakusten du.\nUrretxutik mundura Gorka Hermosaren eskutik\nIparragirreren jaiotzaren 200 urteurrena ospatzeko Gorka Hermosak kontzertu berezia prestatu du luxuzko gonbidatuekin.\nMikel Urdangarinen kontzertua Urretxun\nMikel Urdangarin eta bere banda Urretxun eskainiko dute 2021eko birako kontzertua, Izurdeen lekua disko berria aurkezteko. Ekainaren 12an izango da, 20:00etan, Aldiri kiroldegian.\nGereziondoa landatu dugu Lizeoko zelaian\nPirritx, Porrotx eta Marimototsek "Amaren intxaurrak" ekitaldian emandako gereziondoa landatu dugu Urretxun, Lizeoko zelaian.\nXabier Ormazabal beka aurkeztuta\nMaiatzaren 28an Xabier Ormazabal Bekaren III. Edizioa aurkeztu zen Labeaga Aretoan. Horrez gain, eta nobedade modura, “Xabier Ormazabal Bekaren gunea” ere aurkeztu zen ekitaldian, izan ere, beka indartzen jarraitzeko xedearekin web atal propioa sortu da www.urretxu.eus webgunearen barruan.\nJon Cadiernok "Silencio" aurkeztu zuen\nJon Cadierno liburutegian izan genuen asteartean "Silencio" bere liburua aurkezten.\n12 orria 86 orritik


Azpeitiko Udalak duela zenbait hilabete, adierazi zuen udaletxeko hainbat lanpostutarako lan eskaintza publikoak egingo zituela, eta gaur brigadako balio anitzeko lehen mailako ofizialen 4 lanpostu oposizio-lehiaketa aske bidez betetzeko deialdiaren berri eman dute Leire Goenaga eta Josu Labaka zinegotziek.\nUdalak kalitatezko enplegua "sortu eta kontsolidatzearekin duen konpromisoa eta borondatea" oinarri hartuta egiten dela lanpostu publikoen aldeko apustua azpimarratu nahi izan du Goenagak.\nAzpeitiko Udalak, azken aldiz, 2005ean onartu zuen Lan Eskaintza Publikoa eta orduan hiru administrari postu bete ziren behin betikoz. 2011tik Estatuko Legeek lanpostu berriak behin betiko izaeraz sortzea eragotzi du: "Gaur egun artean, bi jubilazioren ordez lanpostu bat ateratzeko aukera dago, eta azken aldian, Azpeitiko Udalean jubilazio dexente izan ditugu, eta horrek ahalbidetu du lanpostuak ateratzea. Legeak uzten duen bitartean, lanpostuak egonkortzearen alde egiten du Udalak", jarraitu du.\nUdalak, legeak ezarritako mugak eta tasak errespetatuz, ahal dituen lanpostu publiko egonkorrak sortzeko konpromiso osoa du.\nLabakaren hitzetan, berriz, "modu transparente eta gardenean bete nahi ditugu lanpostu publikoak, eta herritar orok lanpostu horiek betetzeko aukera izan dezaten sortu ditugu lanpostuak".\na) Europar Batasuneko kide diren estatuetako baten herritartasuna izatea, edo, Europako Batasunak egindako eta Espainiako Estatuak berretsitako Nazioarteko Itunei jarraiki, langileen zirkulazio askea aplikatzen zaion estaturen bateko herritarra izatea.\nb) 16 urte edukitzea eskaerak aurkezteko epea bukatzen den egunean, eta ez gainditzea nahitaezko jubilaziorako gehienezko adina.\nc) Derrigorrezko Bigarren Hezkuntzako Graduatu, Eskola Graduatu, Lehen mailako Lanbide Heziketa edo baliokidea den titulazioa edukitzea.\nd) Gidabaimena izatea: B1 (B, 2009ko ekainaren 8aren aurrekoa bada).\ne) Disziplina-espediente bidez inoako Administrazio Publikotatik kaleratuta ez egotea eta enplegu edo kargu publikoetarako erabateko gabetzea edo gabetze berezi irmoa ez izatea.\nf) Lanpostuari dagozkion zereginak egoki betetzea eragozten dien gaixotasun edo akats fisiko edo psikikorik ez izatea; baldintza hau egiaztatu egin beharko da dagokionean mediku-azterketa bat eginez.\ng) Indarrean dagoen araubidearen arabera, ezgaitasun edo bateraezintasun egoeran ez egotea. Hala ere, araudiak ematen duen aukera-eskubidea errespetatuko da.\nh) 1. hizkuntz eskakizunari dagozkion euskara-ezagupenak dituela frogatzea, bai dagokion agiri bidez, bai hautaketa-prozesuko Bigarren Ariketa baztertzailea gaindituta.\n— Nortasun-agiriaren fotokopia edo, Europako Batasuneko beste Estatuetako partaideen kasuan, nortasuna eta nazionalitatea egiaztatzen duen agiria.\n— Deialdian parte hartzeko eskatutako tituluaren fotokopia.\n— Gidabaimenaren fotokopia: C1 (B, 2009ko ekainaren 8aren aurrekoa bada).\n— Hala badagokio, eskatzen den hizkuntza eskakizuna betetzen dela egiaztatzen duen agiriaren fotokopia, euskararen proba egitetik salbuetsita geratzeko.\nc) Era berean, Lehiaketa aldian baloratuko diren merezimenduei dagozkien datuak ere adierazi beharko dituzte. Ez dira baloratuko eskaeran egoki zehaztu gabeko merezimenduak.\nd) Eskarian azaldutako merezimenduak gerora egiaztatu egin beharko dira dokumentu bidez\nEskaerak aurkezteko azken eguna: uztailak 24\nEskabideak, behar bezala beteta, Azpeitiko Udaletxeko Herritarren Arreta Zerbitzuan aurkeztu behar dira uztailaren 24a bitartean. Ondoren, behin-behineko onartu eta baztertuen zerrenda publikatu eta alegazio epea zehaztutuko da. Irailaren bukaerrarako behin betiko onartu eta baztertuen zerrenda argitaratu nahi da, urriaren hasieran hautaketa prozesuarekin hasteko. Lehen azterketa teorikoa izango da eta ondoren praktikoa. Prozesu guzti hori gainditu eta hizkuntza eskakizuna betetzen dutenek merituak aurkeztu beharko dituzte, horiek kontuan hartu eta azken zerrenda ateratzeko. Labakaren hitzetan, "urtea bukatzerako prozesu guztia eginda izatea nahi dugu".\nIkusi lan eskaintza deialdia eta oinarriak hemen.


Beotibarren lau txapelketa jokatuko dira - Tolosaldeko ataria\nBeotibarren lau txapelketa jokatuko dira\nTolosaldeko Ataria 2017-12-06 11:41\nGaur eta ostiralean Tolosako Beotibar pilotalekuan lau txapelketetako partidak jokatuko dira. Esku pilotaz gain, zesta punta ere protagonista izango da. Izan ere, Xistera Zirkuituaren barruan dagoen IV. Elolaren Oroimenezko Zesta Punta Txapelketaren finalak jokatuko dira ostiralean, hilaren 8an.\nPartida erabakigarrien aurretik, 09:30ean, Beotibar Zesta Punta Elkarteko gazteenak erakustaldia eskainiko dute.\nFinalak 11:30ean hasiko dira. Gazteen mailan, Bixente Gonzalez eta Ander Lekubek Godwyn Baptiste eta Maxime Berdoulayren aurka jokatuko dute. Nagusietan, Antxon Alberdi-Theo Laborde eta Alex Ibañez-Anton Gandiaga izango dira finalistak.\nAlex Ibañezen kasua azpimarragarria da. Beotibar elkarteko pilotaria da tolosarra. Larunbatean, finalerdietan, gazteen mailan eta helduen mailan jokatu zuen. Gazteenetan ez zuen finalerako txartela lortu, baina helduekin bai.\nOstiralean bezala, gaur ere zesta punta partidak jokatuko dira Tolosako Beotibarren. Gipuzkoako Txapelketaren barruan, Beotibarko bikoteak nagusien lehen mailako finalerdia jokatuko du Andoaingo Gaztelekukoen aurka. Etxekoak, Alex Ibañez eta Arkaitz Izagirre izango dira.\nAurrez, Euskal Herriko Nazio Mailako Pilota Elkarteen Txapelketako partidak jokatu dira, 17:30ean hasita. Gaur Zazpi Iturri eta Epleko pilotarien txanda izango da. Amezketarren izenean Egiguren, Zubiria eta Peru-Labaka-Aizpuruk jokatuko dute. Aurkariak, Chiapuso, Urmeneta, eta Taberna-Zangitu izango dituzte.\nALTUNA III.A, OSTIRALEAN\nHilaren 8an, 17:00etan, profesionalen jaialdia dago Beotibarren. Binakako txapelketako partidan Jokin Altuna eta Martijak Olaizola II-Imazen aurka jokatuko dute.


Titulu batek haur hezkuntzako eta mendekotasuneko lan esperientzia egiaztatuko du | Consumer\nTitulu batek haur hezkuntzako eta mendekotasuneko lan esperientzia egiaztatuko du\nProbak urte amaieran eginen dira.\nMendekotasun eta haur hezkuntzako lan esperientzia beste titulu batekin aitortuko da. Aurreikuspenen arabera, 58.000 pertsona inguruk hartuko dute bide hori, urte amaieran egin daitezkeen proben bidez. Horixe adierazi du Angel Gabilondo Hezkuntza ministroak, Lanbide Heziketaren (LH) garapena lehentasunezkotzat jo baitu.\nGabilondok datorren ikasturterako Berehalako Ekintza Planeko ekimen batzuk azaldu ditu. Horietako bat lanbide heziketako ikastetxe integratuen kopurua handitzea da, bai gazteen irakaskuntzan aritzen direnak, bai langileengana zuzentzen direnak. Hezkuntza ministroak esan du, halaber, LHko ikastetxeetan berrikuntza teknologikoko proiektuak sustatuko dituen deialdia eta horiek enpresa txiki eta ertainekin harreman handiagoa izatea aurreikusten dela.\nLaneko bizitza eta prestakuntza bateratzen egindako ahaleginak ere nabarmendu ditu, eta azaldu du Ekonomia Iraunkorraren Legeak, Parlamentuko eztabaida-prozesuan dagoenak, ildo horretako zenbait proposamen jasotzen dituela. Gabilondok adierazi du bere sailak laguntza berezia ematen diola langabetuen hezkuntza hobetzeari, masterrak finantzatuz, eta on line prestakuntza sustatzen duela.


Oronozko Eskolako Bloga – Oronozko Eskolako Bloga\nLehengo asteazkenean Jasone amatxiren gailetak nola egiten diren erakustera etorri zen. Arras gustora egon ginen ikasle, irakasle eta Jasone bera ere.\nArgitaratze-data 2022-05-18 Egilea eskolaKategoriak GeneralUtzi iruzkina AMATXIREN GAILETAK bidalketan\nKOXKORRAK IPUINAK KONTATZEN\nOrtziralean Eneak, Maximok eta Ixonek ipuinak kontatu genizkien ttikiei eta denak arras gustora egon ginen.\nIdazleak: Maximo,Ixone eta Enea\nArgitaratze-data 2022-05-09 Egilea eskolaKategoriak GeneralUtzi iruzkina KOXKORRAK IPUINAK KONTATZEN bidalketan\nKOXKORREI BLOGA ERAKUSTEN\nGaur ortzirala koxkorren gelakoak etorri dira Giza Baloreko saiora blogean albisteak nola sartzen diren ikastera. Gaur Eneko eta Mateo irakasle.\nArgitaratze-data 2022-05-06 2022-05-06 Egilea eskolaKategoriak GeneralUtzi iruzkina KOXKORREI BLOGA ERAKUSTEN bidalketan\nOtsailaren 14ean Oscar etorri zen irakasle praktikak egitera eta gaur bere azken eguna da. Gehienetan handien gelan egon da. Classroom bat, Scrach bat, eskuorri bat eta zirkuitu elektriko bat egin dugu berarekin. ARRAS GUSTURA EGON GARA.\nArgitaratze-data 2022-04-29 2022-04-29 Egilea eskolaKategoriak GeneralUtzi iruzkina OSCARREN EGONALDIA bidalketan\nOrrialdea 1 Orrialdea 2 … Orrialdea 17 Hurrengo orrialdea


36M MUTILEN GOMAZKO FINALA\nJulen Iriarte eta Xabier Legarra txapeldunak\nIraupena: 61 min.\nJulen Iriartek eta Xabier Legarrak osatutako Lopez pilotalekuko bikoteak txapela jantzi dute Diego Andueza eta Iñigo Andueza klubeko kideei gailenduta. Finala gogorra eta piloteatua izan da, eta azken txanpan erabaki da.\nHasiera oso parekatua izan da, bikoteetako bakar bat ere ez zen nagusi izan, 1, 2, 4, 5, 6, 7, 8ko berdinketak islatuz. Iriartek eta Legarrak lortutako 9nako berdinketaren ostean, bolada ona iritsi zaie, Diego behartuta sartu da eta 14-9 aurreratu dira (17-12, 18-14, 19-15). Diegok eta Iñigo Anduezak erreakzionatu ahal izan dute eta tanto bakarrera jarri dira (22-21), baina ez da nahikoa izan markagailua iraultzea, txapeldunei geratzen zitzaizkien hiru tantoak irabazita.\nBigarren mailan, Sergio Azcaratek eta Iñaki Esainek osatutako Esteribarko bikoteak titulua lortu du Alvaro Goñi eta Josu Aristu (F. Lopez) mendean hartuta (25-15). Esainen atzealdeko segurtasunak eta Azcaratek tantoak ondo errematatu izanak ondo sartu ditu partidan, 4na berdintzeko eta finala bideratzeko abantailak lortzeko (8-5, 14-8, 20-12, 25-15). Azpimarratzeko Lopezen bikote buruz, Goñiren errematatzaile bikaina eta Aristu indartsu hasi baina gutxira joan da.\nHirugarren mailako titulua Eduardo eta Alex Salvador anaientzat (Mutilendako Galar) izan da, Peña Pelotazale San Sebastián Montxo Murillo eta Aitor Zabalzari 25-18 irabazita. 54 minutuko amaieraren ostean, txapeldunek abantaila hartu dute hasieratik (1-1, 2-2, 7-3, 12-6), Murillo eta Zabalza markagailuan iraultzeko (12-11), Salbador anaiak berriro aurreratzeko (14-11, 17-12) eta Tafallikak irauli (19-13, 20-17, 21-18), txapeldunak bukaera arte nagusitsen.


Vegetal Jam taldearen kontzertua izango da kultur etxean - ORIOKO UDALA\nVegetal Jam taldearen kontzertua izango da kultur etxean\nKontzertua urriaren 20an izango da, ostiralarekin, eta 22:30ean hasiko da. Sarrera doan bada ere, gonbita hartu behar da aldez aurretik, aretoaren aforoa mugatua delako. Udalak 100 gonbita prestatu ditu eta dagoeneko eskura daitezke kultur etxean bertan. Emanaldira joan nahi dutenek, hortaz, hobe dute garaiz eskuratu beren gonbita, gabe ez geratzeko.\nVegetal Jam, Zaragozako bikote instrumentala\nVegetal Jam ('marmelada vegetala', euskaraz) musika folk instrumentala egiten duen bikote bat da, Zaragozakoa. David Aznar eskusoinu-jotzaileak eta Miguel Guallar biolin eta txelo-jotzaileak osatzen dute. Aragoiko eta Europa osoko folklorean oinarritutako musika egiten dute, berek konposatutako kantekin batera. Dantzarako musikak toki berezia du beren errepertorioan.\nHiru disko kaleratu dituzte orain arte:\n"Danza del Bosque Encantado" (2012)\n"El alma en la lluvia" (2017)\nKontzertuan hiru diskoetako kantak joko dituzte eta, bereziki, aurten kaleratu duten lanekoak.\nInformazio gehiago jasotzeko eta bere musika entzuteko, jo bere Facebook orrialdera:\nZu hemen zaude: HasieraAlbisteakAgendaVegetal Jam taldearen kontzertua izango da kultur etxean


Eleberri autobiografikoaren inguruko topaketa - Nontzeberri\nHasiera/LITERATURA/Eleberri autobiografikoaren inguruko topaketa\nEleberri autobiografikoaren inguruko topaketa\nEztabaidak literaturarekin ekimenak eleberri autobiografikoaren inguruko saioa proposatu du gaurko egunerako, urtarrilaren 17an, Bilboko Bidebarrietako Liburutegiko ekitaldi aretoan. Hitzorduan Gabriela Ybarra idazle bilbotarra (2016ko Euskadi Literatura Saria) eta Carlos Pardo idazlea elkartuko dira, eta César Coca kazetaria izango da moderatzailea. Topaketa arratsaldeko 19:30ean hasiko da.\nGabriela Ybarra (Bilbo, 1983) idazlearen lehenengo liburua El comensal eleberri autobiografikoa izan da. Bertan, egilea, heriotzarekin eta familiarekin duen erlazioa ulertzen ahalegintzen da. ETAk bere aitona hil zuen 1977an eta, amaren heriotza, minbiziaren ondorioz. Carlos Pardo (Madril, 1975) idazlearen lanean behin eta berriro agertzen den ezaugarria, autobiografiarekin duen interesa da, berak adierazi duen bezala, “gizarteak ze eragin duen geure buruari buruz pentsatzen dugunean, geure nortasuna osatzen dugun moduan. Esperientzia bati esanahia ematen diogun moduan”. Literatur kritikari gisa aritzen da hainbat argitalpenetan, Anónima poesia aldizkariaren zuzendaria da, eta 2011ra arte, Cosmopoética izeneko Kordobako nazioarteko poesia jaialdia zuzendu zuen. Los allanadores bere poesia liburuak Ojo Crítico saria lortu du.\nEztabaidak literaturarekin egitarauan euskaraz zein gaztelaniaz idatzitako literaturaren esparruko egile askok hartu dute parte, letrak eta beste zenbait diziplina lotuz. Oholtzatik Jon Alonso eta Jon Arretxe, Javier Reverte eta Luisa Etxenike, Jasone Osoro eta Gotzon Barandiaran, Blanca Riestra eta Eider Rodríguez, edota Felipe Benítez Reyes eta Eduardo Mendicutti pasatu dira.\nMakina bat ikuskizun Leioako agendan


Preguntas frecuentes - Ministerio de Transportes, Movilidad y Agenda Urbana\nENAIREren administrazio elektronikoa eta egoitza elektronikoa\nZer da administrazio elektronikoa?\nZer da egoitza elektronikoa eta zertarako balio du?\nEgoitza elektronikoaren egitura\nIdentifikazioa eta sinadura elektronikoa\nEgoitza elektronikoan nagoen bakoitzean identifikatu behar al naiz?\nNola identifika naiteke?\nZein ziurtagirik balio dute ENAIREren egoitza elektronikoan erabiltzeko?\nNon lor dezaket ziurtagiri elektroniko bat?\nZer sinadura elektronikoko sistema onartzen dira egoitza elektroniko honetan?\nZiurtagiri bat baino gehiago erabil dezaket?\nSareko zerbitzuak eta izapideak\nZer izapide egin daitezke egoitza elektronikoaren bidez?\nNola egiten da eskaera bat egoitza elektronikoan?\nZer dokumentu elektroniko onartzen dira ENAIREren egoitza elektronikoan?\nNola kontsulta dezaket eskaeren egoera?\nZer egin dezaket erregistroaren egiaztagiria galdu badut?\nNola jaso ditzaket jakinarazpen edo komunikazio elektronikoak?\nHerritar batek berariaz modu elektronikoan jakinaraztea aukeratzen badu, metodoa alda dezake?\nJakinarazpen bera hainbat kanalen bidez (posta arrunta, posta elektronikoa) jasotzen bada, zer datak balio du?\nAlderdi teknikoak eta segurtasunekoak\nZer behar dut egoitza elektronikoan sartzeko?\nNola lor dezaket ziurtagiri elektronikoaren erabilerari buruzko informazioa?\nNAN elektronikoa daukat. Nola erabiltzen da?\nENAIRE arduratuko al da egoitza elektronikoak eskaintzen dituen zerbitzuak atzitu edo erabiltzeko beharrezkoa den softwarea, ziurtagiriak edo beharrezko beste edozein elementu lortzeaz?\nSegurua al da egoitza elektronikoaren bidez izapideak egitea?\nAdministrazio elektronikoa herritarrekin harremanetan egoteko modalitatea da; ENAIREren egoitza elektronikoaren bidez zerbitzu nahiz izapideak egitean datza. Aplikazio eta informazio-sistemei esker, herritarrek dagozkien informazio eta zerbitzuak atzi ditzakete; eskaerak, erreklamazioak, kexak, iradokizunak eta errekurtsoak aurkeztu; entzunaldi-prozesua egin hala dagokienean; ordainketak egin edo ENAIREk bidalitako jakinarazpen eta komunikazioetan sartu.\nAdministrazio elektronikoa urriaren 1eko 39/2015 Legearen, administrazio publikoen administrazio-prozedura erkidearena, eta urriaren 1eko 40/2015 Legearen, sektore publikoko erregimen juridikoari buruzkoa, araberakoa da.\nEgoitza elektronikoa herritarrekin harremanetan egoteko gunea da; bertan, ENAIRErekin kanal elektronikoen bidez harremanetan egoteko eskubidea erabil dezake.\nEgoitza elektronikoak ENAIREren eskumeneko zuzenbide publikoko izapideak sarean egiteko aukera eskaintzen du. Horrez gain, erreklamazioak, kexak eta iradokizunak egin daitezke, baita helegiteak aurkeztu ere.\nEgoitza elektronikoan ez dauden izapideak ohiko moduan egin daitezke.\nENAIREren egoitza elektronikoaren orri nagusia eskaintzen diren zerbitzu nagusiak erraz atzitzeko diseinatuta dago.\nZerbitzu horien barruan, hauek azpimarratzen ditugu:\n- PROZEDURAK. Menu honen bidez, ENAIREk kudeatzen dituen prozedurei buruzko informazioa atzi dezakezu, kategorien arabera multzokatuta, eta dagokion eskaera aurkeztu. Horretarako, zure intereseko prozedura hautatu behar duzu. Prozedurari buruzko informazio-orri batera birbidaliko zaizu eta "Sartu prozeduran" sakatu beharko duzu. Horrek cl@ve bidezko autentikazio-orrira birbidaliko zaitu (ziurtagiri elektroniko edo NAN elektroniko, 24 orduko Cl@ve edo Cl@ve iraunkor bidezko identifikazio-sistema).\n- NIRE ESPEDIENTEAK. ENAIREren bidez herritar edo enpresa batek irekitako fitxategiei buruzko informazioa eskaintzen du. Horretarako, beharrezkoa da cl@ve. bidez identifikatzea. Atal honetan, hainbat ekintza egin ditzakezu: espedienteak ikusi, haien egoera ikusi, eskakizunei erantzun, ENAIREren bidez bidalitako jakinarazpenak eta komunikazioak deskargatu, dokumentazio gehigarria eman edo espedienteak iragazi, zenbait eremuren bidez, hala nola: fitxategiaren zenbakia, datak, egoera, etab.\n- NIRE JAKINARAZPENAK. ENAIREk herritarrei eta enpresei bidaltzen dizkien jakinarazpenak atzitzeko aukera ematen du, espedienteak izapidetu bitartean. Horretarako, beharrezkoa da cl@ve. bidez identifikatzea. Menu honen bidez, jakinarazpenak iragaz daitezke prozedura, egoera (zain, jakinarazia edo ukatua) edo dataren arabera.\n- BALIABIDEAK. Menu honen bidez, dokumentazioen baliozkotzea atzi dezakezu egiaztapen-kode seguruaren (EKS) bidez, egoitzan eragiketak egiteko behar dituzun eskakizun teknikoak ikusi, egun baliogabeen egutegia ikusi edo ENAIREren aurrez aurreko erregistro-bulegoaren kokapena ikusi, besteak beste.\nZk. Egoitza elektronikoaren hasiera-orrirako edo informaziorako antzeko orrietarako ("baliabideak" edo "estekak" atalei lotuak) sarbideak ez du behar identifikaziorik.\nIdentifikatzea beharrezkoa izango da eskaera bat aurkezterakoan edo espediente edo jakinarazpenen egoera kontsultatu nahi duzunean.\nCl@ve sistemaren helburua da herritarrei zerbitzu publikoetarako sarbide elektronikoa bateratu eta erraztea. Helburu nagusia da herritarra identifikatu ahal izatea administrazioaren aurrean, egin nahi den izapiderako egokien den mekanismoaren bidez, eta modu errazenean, hauen artean: ziurtagiri elektronikoa (NAN elektronikoa barne), Cl@ve PINa, Cl@ve iraunkorra.\nCl@ve PIN eta Cl@ve iraunkorra erabiltzeko, aurrez erregistratu behar zara horretarako gaitutako bulego batean. Erregistro hau ez da beharrezkoa ziurtagiri elektronikoa edo NAN elektronikoa erabiltzen baduzu.\nInformazio gehiago Cl@ve-ren webgune ofizialean: http://clave.gob.es\nZiurtapen-zerbitzuen hornitzaile batek elektronikoki sinatutako dokumentua da, sinatzailea sinaduraren ziurtapen-datu batzuekin lortzen dituena eta nortasuna bermatzen duena.\nBeharrezko informazioa du elektronikoki sinatzeko edo jabea datuen bidez identifikatzeko: izena, IFZ, algoritmoa eta sinatzeko gakoak, iraungitze-data eta jaulkitzen duen erakundea.\nZiurtapen-zerbitzuen emaileak edo ziurtapen-agintaritzak berresten du sinadura elektronikoa erabiltzaile jakin bati dagokiola. Hori dela eta, ziurtagiriak ere sinatzen ditu ziurtapen-agintaritzak.\nENAIREk onartu egiten ditu Industria, Merkataritza eta Turismo Ministerioak eta @firma-k (Lurralde Politika eta Funtzio Publikoko Ministerioaren baliozkotze eta sinadura elektronikoko zerbitzuen plataforma) onartzen dituzten ziurtapen-zerbitzu emaileen ziurtagiri elektronikoak.\nSakatu esteka ziurtapen-zerbitzuen emaileak atzitzeko\nZiurtagiri elektroniko bat lortzeko, beharrezkoa da dagokion zerbitzu hornitzailearekin harremanetan jartzea. NAN elektronikoa baduzu, ez da beharrezkoa beste ziurtagiririk eskatzea; izan ere, NAN elektronikoak txipean onartutako ziurtagiri elektroniko bat du.\nPoliziaren Zuzendaritza Orokorraren NAN elektronikoaren Atarian atzi dezakezu NAN elektronikoari buruzko informazio guztia.\nSinadura elektronikoko atariaren Ziurtagiri elektronikoei buruzko atalean lor dezakezu informazio orokorra ziurtagiri elektronikoei buruz, haiek nola lortu eta berritu.\nSinadura elektronikoa da dokumentu elektroniko batekin batera doazen edo bati lotutako datu elektronikoak; bere oinarrizko funtzioak dira:\nSinatzailea zalantzarik gabe identifikatzea\nSinatutako dokumentuaren osotasuna bermatzea. Sinatu den dokumentua eta jatorrizkoa berdinak direla bermatzea, eta ez duela jasan aldaketa edo manipulaziorik\nSinatutako dokumentua ukatuko ez dela bermatzea. Sinatzaileak sinatzeko erabiltzen dituen datuak esklusiboak dira; ondorioz, ezin da esan sinatu ez duenik\nBaliteke egoitza elektronikoan sinatu behar izatea dagokion eskaera igortzeko prozedura bati edo jakinarazpen bat aurkezteko.\nHorretarako, prozeduraren arabera, sinadura elektronikoko sistema hauek erabil ditzakezu.\n• Oinarrizko sinadura. Cl@ve-rekin berriro identifikatzea besterik ez du behar.\n• Sinatu ziurtagiriarekin ordenagailuan edo arakatzailean. NAN elektroniko edo instalatutako ziurtagiri digital baten bidez sinatzeko aukera eskaintzen du, ziurtapen-agintaritza ofizial batek onartutako gailu edo arakatzaile batean. Ezinbestekoa da AutoFirma instalatuta izatea ekipoan.\n• Sinadura ziurtatua hodeian Ziurtagiri elektroniko eta pertsonal baten bidez sinatzeko aukera eskaintzen du, administrazio publikoak hodeian biltegiratuta eta babestuta.\nMahaigaineko aplikazio honek izapide batean sinadura elektronikoa egiteko aukera ematen du modu errazean, appletik gabe. Horri esker, teknologia hori onartzen ez duen arakatzaileak erabil daitezke.\nAutoFirma aplikazioaren azken bertsioa deskargatzeko, sakatu esteka hau.\nBai. Ziurtagiri bat baino gehiago izan ditzakezu zure ordenagailuan; erabiltzen duzunean, zein erabili nahi duzun galdetuko zaizu.\nEgoitza elektronikoak ENAIREren eskumeneko zuzenbide publikoko izapideak sarean egiteko aukera eskaintzen du. Egoitza elektronikoan ez dauden izapideak ohiko moduan egin daitezke.\nHorrez gain, erreklamazioak, kexak eta iradokizunak egin daitezke egoitza elektronikoaren bidez, baita helegiteak aurkeztu ere.\nErabilgarri dauden prozeduren zerrenda jakiteko, egin klik menu nagusiko Prozedurak fitxan.\nHautatu nahi duzun prozedura eskaera aurkezteko. Oro har, atari batera iritsiko zara, deskribapen batekin. Sakatu "Sartu prozeduran" botoia.\nProzedurak autentikazioa eskatzen badu, Cl@ve bidezko sarbidera bidaliko zaizu. Sakatu botoia, hautatu identifikazio-metodoa eta jarraitu argibideei.\nCl@ve bidez identifikatu ostean (zenbait kasutan, ez da autentikaziorik behar), prozeduraren eskaera-inprimakian sartuko zara eta bete egin beharko duzu. Beharrezkoa bada, fitxategiak atxiki daitezke informazio osagarriarekin.\nAmaitzean, sakatu "Bidali". Datuak bidaltzeko berrespen-pantaila batera iritsiko zara. Ez ahaztu baimena emateaz.\nProzesua amaitzean, aplikazioak erregistro-egiaztagiri bat (ENAIREk eskaera jaso izanaren froga) eta EKSarekin aurkeztutako eskaeraren (benetako) kopia bat emango dizkizu.\nENAIREren arabera, hauek dira egoitza elektronikoan eskaerak aurkezteko onartzen diren dokumentu elektronikoen luzapenak: txt, zip, rar, tar, jpeg, jpg, gif, tiff, png, eps, pdf, ods, odt, doc, docx, xls, xlsx, csv, xsig, xades.\nAurkeztutako dokumentuen onartutako gehieneko tamaina 4 MB da fitxategi bakoitzeko.\nEskaeraren egoera kontsultatzeko, sartu "Nire espedienteak" atalaren bidez. Beharrezkoa da modu elektronikoan identifikatzea, informazio pribatuan sartuko zarelako.\nBehin sartuta, espediente-zerrenda bat bistaratuko da, nahi duzuna bilatzeko.\nEspediente bakoitzaren eskaeraren egoera kontsulta dezakezu, baita jasotzen dituzun jakinarazpenetan, komunikazioetan edo ebazpenetan sartu eta horiek deskargatu, eskakizunei erantzun edo informazio gehigarria eman.\n"Nire espedienteak" funtzioaren bidez, eskaera atzi dezakezu eta erregistroaren egiaztagiria deskargatu.\nEgiten diren jakinarazpen guztiak (paperean daudenak barne) herritarren eskura jarriko dira egoitza elektronikoan eta sarrera orokorreko puntuan.\nHorietan sar zaitezke egoitza elektronikoko "Nire jakinarazpenak" funtzioaren bidez. Beharrezkoa da modu elektronikoan identifikatzea, informazio pribatuan sartuko zarelako. Behin sartuta, zain dituzun jakinarazpenen zerrenda bat bistaratuko da, jatorriaren arabera sailkatuta.\nBestalde, jakinarazpenak kontsulta ditzakezu Sarbide-puntu Nagusiko Herritarraren Karpetan.\nBai, herritarrek jakinarazpen-metodoa aukera dezakete, baldin eta modu elektronikoan jakinaraziak izatera derrigortuta ez badaude. Horren kasu dira pertsona juridikoak, izaera juridikorik gabeko entitateak, elkargo batean egotea nahitaez eskatzen duten jarduera profesionalak dituztenak eta aurrekoen ordezkariak.\nJakinarazpena hainbat kanalen bidez jasotzen bada, lehena iritsi denaren data hartuko da kontuan.\nEgoitza elektronikoan sartzeko, arakatzaile bat eta Interneterako sarbidea behar duzu\nHerritarraren arakatzailearen eta ENAIREren egoitza elektronikoaren zerbitzariaren arteko komunikazioa SSL protokolo seguruan oinarritzen da. Protokolo horren arabera, egoitza elektronikoaren zerbitzaria identifikatzen du bezeroak egoitza-ziurtagiri baten bidez.\nIzapideak egiteko sartzen bazara, identifikatu egin behar zara eta, zenbait kasutan, modu elektronikoan sinatu, ziurtagiri elektroniko batekin. Hori dela eta, eskakizun hauek bete behar dituzu:\nEspediente bat hasteko eta egoitza elektronikoko espediente eta jakinarazpenak atzitzeko, Cl@ve plataforma behar duzu. Aplikazio honi buruzko informazio gehiago aurki dezakezu hemen.\nEgoitza elektronikoan ziurtagiriarekin elektronikoki sinatzeko, beharrezkoa da AutoFirma aplikazioa instalatuta edukitzea. Aplikazio hau deskarga dezakezu Sinadura Elektronikoko Atarian. Behin deskargatuta, jarraitu argibideei gailuan instalatzeko.\nZiurtagiri elektronikoaren erabilerari buruzko informazioa lortzeko, kontsultatu erosi zenion saltzailearekin.\nNAN elektronikoa erabiltzeko, Barne Ministerioaren atarian NAN elektronikoari buruz argitaratutako informazioa kontsultatu behar duzu.\nEgin klik esteka honetan NAN elektronikoaren atarian sartzeko.\nEgoitza elektronikoaren bidez, ENAIREk administrazio elektronikoaren eskumenen arloan beharrezkoak diren zerbitzu guztiak eskaintzen ditu. Hala ere, herritarraren ziurtagiri elektronikoa pertsona fisikoari elkartutako elementua da; ondorioz, nahi den zerbitzu mota horren hornitzailearengandik eskura dezake interesdunak.\nEgoitza elektronikoari euskarria ematen dion plataformak eskakizun legalak, teknikoak eta funtzionalak betetzen ditu, autentikotasuna, osotasuna, erabilgarritasuna, konfidentzialtasuna eta ez ukatzea bermatzeko. Ondorioz, berdin balio du egoitza elektronikoan edo ENAIREko erregistro-bulego batean aurrez aurre dokumentu bat aurkezteak.\nDokumentuak modu digitalean sinatzean, egiazkotasuna eta osotasuna bermatzen dira, sinadura balioztatzen bada froga daitezkeenak.\nGainera, telematikoki aurkeztutako dokumentuen denbora-zigiluak dokumentua denbora-zigiluan adierazitako unean sinatu zela eta ez beste batean frogatzeko aukera ematen du.\nKomunikazioen benetakotasuna, konfidentzialtasuna eta osotasuna bermatzeko asmoz, SSL (Secure Socket Layer) komunikazio protokolo seguruaren bidez egiten dira.\nBestalde, aurkezpen guztiak Datuak Babesteko Erregelamendu Orokorraren (2016/679 (EB) Erregelamendua) eta abenduaren 5eko datu pertsonalak babesteko eta eskubide digitalak bermatzeko 3/2018 Lege Organikoaren arabera tratatuko dira, eta herritarrek bere eskubideak erabil ditzakete DBEOaren eskubideak erabiltzeko prozeduraren bidez.


Gipuzkoarrok prest | Imanol Lasa Zeberioren bloga\nIzan ere, lau ezaugarri horiek bota ditugu faltan, besteak beste, legealdi honetan Gipuzkoako Foru Aldundiaren agintean. Kudeaketan trabatuta gelditu da ezker abertzalea. Denentzat modu zintzoan gobernatu beharrean, inposaketa izan du eredu, eta adin txikikoak balira bezala tratatu ditu sarritan herritarrak. “Entzun beharrik ez dugu, guk badakigu zer behar duzuen”, hori izan da bere leitmotiva. Joseba Egibarrek larunbatean esan zuen moduan, bere estrategia gauzatzeko tresna huts bezala ikusten ditu ezker abertzaleak erakundeak. Gure alderdiak, berriz, uste du ezinbestekoa dela kultura politiko berri baten alde egitea, azken urteotan Gipuzkoan Bilduk ezarritakoarekin zerikusirik ez duena. Herritarrak protagonista bihurtuko dituen kudeaketa eraginkorra eta arina behar dugu Gipuzkoak aurrera egin dezan. Beste batzuk biribilgunean jiraka jarraitzen duten bitartean, etorkizunari begira gaude gu. Prest.\nDiputacióndiputazioaebbeneko goiagbbgipuzkoagipuzpujoseba egibarMarkel Olanoprest